Terminologia hizkuntza-kudeaketaren baitan — EIZIE Elkartea\nJarduerak EIZIEren ikastaroak Ikastaro zerbitzuak Itzulpengintza ikusgai Lanbidea Literatur itzulpenaren sustapena Itzultzaile Berriak - 2016 Shakespeareren 'Ametsa' biziarazten Idazlea Itzultzaileen Lantegian Euskal Liburuaren Gaua - 'dabilen elea' saria ItzulBaita\nSenez 42 (2011, ale berezia)\nSenez 40 (2010, ale berezia)\nSenez 38 (2009, ale berezia)\nSenez 36 (2008, ale berezia)\nSenez 34 (2007, ale berezia)\nSenez 33 (2007, ale berezia)\nSenez 31 (2006, ale berezia)\nSenez 29 (2005, ale berezia)\nSenez 24 (2002, ale berezia)\nSenez 17 (1996, ale berezia)\nSenez 12 (1991, ale berezia)\nDemagun ehun urte barru\nIdazlea itzultzaileen lantegian (argitalpenak)\nTerminologia hizkuntza-kudeaketaren baitan\nIkus-entzunezko itzultzaileei egindako galdeketa: emaitzak eta ondorioak\nItzulpen automatikoa, oximorona ote?\nInork "eta zuek zertan aritzen zarete UZEIn?" galdetuko balu "Terminologia eta Lexikografia egiten" erantzun beharko litzaioke zentzu hertsian. Baina galdera egin duena hiztun arrunta bada, alegia, hizkuntzalaritzako ezagutza berezirik ez badu, erantzun horrekin ezer gutxi ulertuko luke gehienetan. Segidan, "hiztegiak egiten" azalpena erantsiz gero, errazago gertatuko litzaioke ulertzea UZEIn nolako lana egiten den. Izan ere, oraindik jende askorentzat garai batean argitaratutako hiztegi haiek direlako seguruenik UZEIren produkturik ezagunenak, etxearen marka berezia, nolabait esateko. Are gehiago, galdera egin duen hiztuna zein alor edo eremutan aritzen den kontu, hiztegi bat edo beste nonbait ikusia edo erabilia izan lezake.\nHiztegiak, beraz. Batez ere, hiztegi terminologikoak. Jakintza-arlo jakin batean normalizazio linguistiko eta sozialaren bila, eta betiere alor bakoitza bere osotasunean hartuz, kanpoko adituen lankidetza ugarirekin prestatutako hiztegi eleaniztunak. Hiztegi terminologikoa gaztelera-euskara bikoteekin prestatutako hitz-zerrenda soila baino zerbait gehiago da, helburu zehatz batzuk lortzeko eta metodologia jakin bati jarraituz osatutako lan terminologikoa den neurrian.\nBere eguneroko jardunean era guztietako hiztegiak eta izendegiak baliatzen dituzten hiztun gehienek ez dute hain garbi izaten, ordea, zertan bereizten den terminologoaren lana hizkuntzarekin lotutako beste lan batzuetatik. Izan ere, terminologia egitea, hiztegigintzarekin bakarrik erlazionatzen dute, eta zehazkiago hitz-zerrenda batzuk itzultzearekin.\nAltuera desberdinetatik begira daiteke edozein errealitate, eta altueraren araberako ikuspegi bakoitzak errealitatearen konplexutasuna hobeto ulertzen laguntzen du. Terminologiarekin ere antzeko zerbait gertatzen da, eta, txori batek lurrera altuera batetik edo bestetik begiratzen duenean ikuspegi desberdinak dituen bezala, terminologia-arazoak oso era desberdinean ikus daitezke ikuspuntuaren arabera.\nGertu-gertutik begiratuz gero, terminoak oso interes konkretua du. Maila horretan unean uneko arazo linguistikoei konponbide bat aurkitzea da lehentasuna, eta, konponbide hori aurkitu ezean, arlo horretako terminologiaren ikuspegia ezinbestean ezkorra izango da. Ongi daki itzultzaileak bere lehentasunetako bat eguneroko lanean behar dituen terminoen ordain egokiak aurkitzea dela. Eta bilatzen duen ordaina eskura dituen hiztegietan ez aurkitzeak kasuan-kasuan bestelako konponbideak bilatzera behartzen du. Gauza jakina da hiztunen arteko komunikazioa ez dela eteten terminologia-ezagatik, baina bizirik ez ezik osasuntsu egon nahi duen hizkuntza orok izan behar du nazioartekotasun maila homologatua terminologiari dagokionean, eta hutsune terminologikoak betetzea da hizkera teknikoak duen beharretako bat.\nItzultzaileak unean-unean dituen behar zehatzen maila hori gainditu eta terminologiari goragotik begiratuz gero, falta diren terminoek uzten duten hutsuneari baino arreta gehiago jarriko zaio jakintza-eremu edo espezialitate-arlo desberdinetako hiztegien beharrari. Itzultzaileek eta, gero eta gehiagotan, enpresetako kalitate-arduradunek ere, izendegiak edo hiztegi erako bestelako baliabideak garatzen dituzte, beren behar bereziei erantzun sistematikoagoa emateko. Hizkuntzaren aldetik baliabide horietako batzuk izan daitezke beste batzuk baino hobeak, osoagoak, orekatuagoak\nbaina guztiak dira neurri batean edo bestean erabilgarriak aldian aldiko arazo terminologikoei aurre egiteko.\nArazo terminologikoei oso hurbiletik, gertuegitik agian, begiratzen zaienean, tentazio handia izan daiteke pentsatzeko edozeinek egin dezakeela hiztegi terminologiko bat. Arazo puntualei emandako irtenbideak bilduz eta txukun antolatuz, izendegiak osatzen dituzte itzultzaile gehienek, testuen koherentzia bermatzeko ia ezinbesteko tresna gertatzen baitzaizkie izendegi horiek, ordenagailuz lagundutako itzulpengintzarako tresnekin batera. Neurri batean, izendegi bat sortzen duen norbait ez dago oso urruti hiztegigile izatetik. Eta lexiko orokorra kanpoan uzten duen izendegi/hiztegi bat terminologia-lana bada, ez ote ditugu Euskal Herrian uste genuen baino terminologo gehiago?\nSeguruenik, ezetz erantzungo du hizkera espezializatuko hiztegi txukun bat egin behar izan duen edozein hiztegigilek. Izan ere, hiztegi terminologiko koherente bat osatzea ez da ematen duen bezain lan erraza.\nMaila honetan, erabiltzailearen arazo garrantzitsuenetako bat landutako informazioaren kudeaketa sistematizatzea da. Zenbat eta jakintza-arlo gehiago landu, edo zenbat eta termino edota sinonimo gehiago jaso, orduan eta zailagoa da terminologiaren koherentziari eustea, baita lexiko orokorraren eta hizkera teknikoaren arteko muga bereizteko irizpidea sistematikoki errespetatzea ere.\nTerminologiari urrutiagotik begiratzeak, berriz, hiztegi teknikoen kudeaketak berezkoak dituen arazoak gainditzeko konponbideak bilatzera eramango du terminologoa. Batetik, hiztegien barne-koherentzia eta, bestetik, ezagutza-arlo bakoitzeko hiztegien arteko oreka bermatu nahian sortu eta garatu dira terminologia-bankuak. Ikuspegi honetatik begiratuz, ez du halako garrantzirik kontzeptu batzuk adierazteko terminorik ez edukitzeak edo ezagutza-arlo jakin bateko terminologia landu gabe egoteak. Maila honetan gehiago kezkatzen du terminologoa lehendik eginda dagoen lan terminologikoa kontrastatzeak, hiztegi berriak egiteak baino.\nTerminologiari altuera edo ikuspegi batetik edo bestetik begiratzen zaionean, terminologoak ondo bereizi behar ditu zein diren maila horietako bakoitzean izan behar dituen lehentasunak eta jarraitu behar dituen lan-prozedurak. Eta zentzu horretan, terminologia-lanaren barruan oso ondo bereizten dira hiztegi terminologiko bat egiteko terminologoak eman behar dituen urratsak:\n1. Aholkulari eta adituen taldea eratzea\nBegi-bistakoa den bezala, terminologoak ez ditu jakintzaren atal guztiak menderatzen. Horrexegatik, komeni da jakintza-arlo horretako profesionalekin harremanetan jartzea, profesional horien artetik aholkulariak aukeratu ahal izateko. Adituek gai hauetan emango dute laguntza:\na) Dokumentazio egokia identifikatu eta osatzeko.\nb) Eremuaren ikuspegi ahalik eta osoena eman eta eremu-zuhaitza finkatzeko.\nc) Lan terminologikoaren fase bakoitzean osatzen diren hitz-zerrendetan falta diren edo soberan dauden terminoak identifikatzeko.\nd) Euskarazko eta erdarazko terminoei buruzko ekarpenak egiteko, beraiek erabiltzen duten terminologia proposatuz.\ne) Kontzeptuei buruzko argibideak eskaintzeko, definizioak osatzean.\n2. Dokumentazioa aukeratu eta corpusa zehaztea\nTerminologia-lanean, funtsezkoa da arlo jakin horretako adituek errealitatean erabiltzen dituzten terminoak antzematea eta biltzea. Horretarako, terminologoak dokumentuetatik jaso behar ditu terminoak, baita terminoaren esanahia, forma eta erabilera ere, ondoren termino-proposamen egokia egiteko. Bestalde, terminologoak alor tekniko horretan argitaratua dagoen dokumentaziora jo beharra dauka jakintza-gai horri buruzko kontzeptu-sistema ezagutzeko. Dokumentu-corpus hori egokia izatea (osoa izatea, helburuen arabera egokia, etab.) garrantzitsua da terminologia-lanarentzako. Horregatik, terminologia egin nahi duenak ezinbestekoa du ezertan hasi aurretik dokumentazio-zerbitzu egoki bat edukitzea, landuko dituen ezagutza-arlo bakoitzeko testu teknikoen erreferentziak bilduko dituena, testu horiek izango baitira lan terminologikoaren oinarria. Gainera, terminologia-lana kontzeptuetatik abiatzen denez, adibidez, hiztegi terminologiko elebidun bat egiteko, terminologoak ez ditu bilduko bi hizkuntza horietako testu teknikoak soilik, baizik eta edozein hizkuntzatakoak; betiere, jakina, berak menderatzen dituen hizkuntzetakoak badira, eta arlo horretan adituak direnen testu zuzen/fidagarriak badira.\nBeraz, terminoak bilatzeko eta kontzeptuak argitzeko baliagarriak izan daitezkeen euskarazko nahiz beste hizkuntzetako dokumentuen inbentarioa egin behar da (arloko testu espezializatuak, obra terminologikoak nahiz maila apalagoko bestelakoak), eta corpus egituratu gisa antolatu.\nDokumentazio-zerbitzuak gai horri buruzko dokumentazio teknikoa ikertu ondoren, dokumentu bakoitzaren erreferentzia-datuak (egilea, titulua, etab.) jaso eta datu-base batean bilduko dira. Era berean, dokumentu bakoitza kodetu egin behar da, fitxa terminologikoak lantzean termino bakoitza nondik atera den jakin ahal izateko.\n3. Eremu-zuhaitza. Kontzeptu-sistema eta sailkapena\nEremu bateko terminologia ez da termino-bilduma arbitrarioa. Arloaren funtsezko unitatea kontzeptua da. Eremu bateko terminologia eremu hori osatzen duten kontzeptuei esleitzen zaien izendapenen multzoa da. Eta kontzeptu horiek kontzeptuen arteko harremanetan oinarritutako sistema koherentea osatzen dute.\nKontzeptu-sistema antolatzeko modurik erabiliena eremu-zuhaitzarena da. Eremuko kontzeptuak adar eta azpiadarretan sailkatzen dira, modu hierarkikoan. Adar bakoitzari kode bat ematen zaio, fitxa terminologikoa lantzean kontzeptuari dagokion kodea erabiltzeko.\nEremu-zuhaitzak ikerketarako gida moduan balio du, bai hustuketa-plana egiteko orduan, bai terminoen bidezkotasuna erabakitzeko orduan, fitxak sailkatu eta ordenatzeko orduan, termino-unitateak modu logiko eta sistematikoan definitzeko orduan, edo terminoak datu-base batean sartzeko orduan. Egia esan, prestaketa-lan hauetan kontzeptu-sistemaren eta eremu-zuhaitzaren lehen zirriborro bat egiten da (adituen laguntzaz, jakina), eta gero hiztegia lantzen joan ahala, eta baita definizioak lantzean ere, noski, kontzeptu-sistemaren eta are eremu-zuhaitzaren behin betiko bertsioa finkatuko da.\nHiztegi terminologiko bat plazaratzerakoan terminologoek erabili duten eremu-zuhaitza ere argitaratzeak laguntza handia dakarkio hiztegi hori baliatuko duenari, ez bakarrik hiztegiaren koherentziaren frogagiria delako, baita ere eremu-zuhaitzaren bidez hiztunek jakin dezaketelako terminologoak nola antolatu duen ezagutza-arlo hori. Gainera, eremu-zuhaitzari esker hiztegiaren erabiltzaileak jakin dezake zein arlotako terminoak jaso diren, eta zein arlotakoak utzi diren hiztegitik kanpo. Izan ere, sailkapen horretan oinarrituz hautatu behar baititu terminologo batek kontzeptuok, hiztegian ezagutza-arlo hori osotasunean aztertzeko eta terminoen arteko oreka gordetzeko.\nJakina, gero eta hiztegi terminologiko gehiago ditugun neurrian, kontzeptuak kontsultatzea ere gero eta lan neketsuagoa da. Horregatik, esaterako, ezagutza-arlo bat baino gehiagotako terminoak kontsultatu behar direnean, ezagutza-arlo horietako bakoitzeko hiztegi bat erabili beharrik ez izateko eta bilaketak bateratzeko integratzen dira hiztegi terminologikoak terminologia-bankuetan.\nMota askotako terminologia-bankuak daude, izendegi erakoak edo hiztegi erakoak, baina azken horiek dira arruntenak eta erabiltzailearentzat lagungarrienak, hiztegi terminologiko batek duen informazio guztia era egituratuan jasotzen dutelako, kontzeptuak hierarkia baten arabera antolatzen dituztelako eta ezagutza-arlo bakoitzaren araberako bilaketak egiteko aukera eskain dezaketelako. Horrelakoa da, esaterako, UZEIk 1986an sortu eta gaur egun Terminologia Banku Publikoa den Euskalterm, baina baita gure inguruko hizkuntzetan ezagunen zaizkigun eta guretzat erreferentzia garrantzitsuak diren Québeceko Grand Dictionnaire terminologique, Kataluniako Cercanet zerbitzuaren bidez kontsulta daitekeen banku terminologikoa eta Europako erakundeen arteko terminologia biltzen duen Inter Active Terminology for Europe (IATE) bera ere.\nEta terminologia-banku horiek guztiak hiztegi erako bankuak izatea ez da kasualitate hutsa. Terminoak eremu-zuhaitzaren eta jakintza-arloaren arabera sailkatzea eta horren araberako kontsultak egin ahal izatea da kontzeptuen arteko erredundantzia saihesteko modurik errentagarriena. Gauza ezaguna da teorikoki behintzat, terminologian homonimiak ez lukeela leku handirik izan behar, baina hizkuntzaren beraren ezaugarriak halakoak direlako ezin saihestuzkoa da neurri batean. Eta termino batek ezagutza-arlo bat baino gehiagotan kontzeptu desberdinak izenda ditzakeen neurrian, ezinbestekoa da aldian-aldian desberdintasun hori adieraztea, eta aldi berean, sail bakoitza osotasunean atzitu ahal izatea. Bestela esanda, termino bat zein arlotakoa den jakiteko modurik ematen ez duen hiztegi edo izendegi bat kontsultatzen duen hiztunak, nekez erabili ahal izango du hor aurkitzen duen terminoa behar adinako segurtasunarekin. Noski, horrelako hiztegi batek zenbat eta informazio gutxiago eskaini (eremu-zuhaitzeko sailkapena, definizioa, erabilera-oharrak\n), orduan eta ezagutza handiagoa eskatzen dio kontsulta egiten duen hiztunari, ematen duen informazio urria behar bezala interpretatu ahal izateko.\nEzagutza-eremu bakoitzaren barneko koherentzia bezain garrantzitsua da teknolektoen arteko terminoen koherentzia ere. Terminologia-bankuek koherentzia hori bermatzen laguntzen dute, terminoen kritika sistematikoa egin ahal izatea errazten duten neurrian. Zentzu horretan, Euskalterm bezalako terminologia-bankuak hizkuntza espezializatuaren ikuspegi global batetik abiatzen dira, eta termino edo hiztegi berriak ez dira bankuan besterik gabe gehitzen, integratu egin behar dira: lehendik jaso den terminologiarekiko koherentziari eutsi behar zaio, eta, berrikuntzak hala eskatzen duenean, aurreko terminoak egokitu egin behar dira. Horrek guztiak terminologia-bankua kudeatu behar duena lan gehigarri hori aurrez ikustera behartzen du, bankua eguneratuta mantenduko badu.\nIkuspegi orokor horrekin lan egin behar dute terminologoek, eta ikuspegi hori barneratu behar dute terminologoekin arlo bakoitzeko terminoak adosten dituzten adituek ere. Hain zuzen ere, termino bat proposatu aurretik, terminologoak jakintza-eremu horretako aditu eta autoritateekin adostu beharra du, terminologiaren oinarri-oinarrizko eskakizuna baita hori egitea. Terminologoak ezin ditu ezagutu bere lanerako beharko lukeen adina sakontasunez komunikazio zientifiko-teknikoan erabiltzen diren kontzeptuak.\nHorregatik, terminologia talde-lanean egin beharreko zeregina da, horrek denbora eta diru aldetik dakarren kostu gehigarriarekin. Edozein hiztunek bere eguneroko lana errazteko eta sistematizatzeko osa dezakeen hiztegi edo izendegi erako zerrendatik urruti geratzen dira, beraz, terminologiaren teoriak ezartzen dituen eskakizunak errespetatuz osatutako hiztegiak eta horiek biltzen dituzten terminologia-bankuak ere.\nBatetik arlo zientifiko-tekniko bakoitzeko autoritateen adostasunak, eta bestetik terminologoak duen hizkuntzaren ikuspegi orokorrak, hiztegi edo izendegi erako beste produktu batzuek ez duten bermea ematen dio terminologia-banku bati. Eta berme horri dagokion lekua aitortu beharko litzaioke, hizkuntza-plangintzarako.\nHizkuntza-plangintzaren atal garrantzitsu bat da terminologia-plangintza, eta plangintza orok zabalkundearen beharra du bilatzen diren ondorioak lortzeko. Terminologia-bankuak berebiziko garrantzia du terminologiaren zabalkunderako, ez bakarrik telematikoki edonork kontsultatzeko moduan jar daitekeelako, baita terminoen ezarpenaren kontrola egin eta gero, ezarpen horren arabera edo bestelako aldagaien arabera terminologia-bankuan egin daitezkeen eguneratzeak hedatzeko modurik eraginkorrenetako bat delako ere.\nBeraz, estandarizazio bidean dagoen hizkuntza baten mesedetan hizkuntza-politika eraginkor bat egingo bada, terminologia-bankuak baliabide ahaltsuak dira, gizartearen bilakaerak eta teknologiaren garapenak behar dituen kontzeptuak koherenteki izendatzea ahalbidetzen duten neurrian. Halaber, hizkuntzaren ikerketarako tresna baliotsuak ere izan daitezke terminologia-bankuak.\nBaina terminologia egitea ez da amaitzen hiztegiak egin eta terminologia-bankua eraikitzearekin. Zentzu modernoan, hizkuntza-politikaren barnean kokatzen da terminologia; eta, hori bideratzeko, plangintza bat eta lan-talde profesional bat, hots, Terminologia Zentro bat behar dira.\nTerminologiaren kudeaketan hainbat fase bereizten ditu Auger ikertzaile kanadarrak:\nHiztegi terminologiko berria egitea, arlo jakin bateko terminoen erabilera ikertzea da. Garai batean, erabilera hori paperezko dokumentuetan aztertzen zen. Gaur egun testu elektronikoetan oinarritzen da gero eta gehiago. Horregatik, terminologia-lanak hizkuntzaren tratamendu automatikoarekin zerikusi zuzena dauka; eta, alde horretatik, egungo teknologia berriek laguntza handia ematen diote hizkuntzalariari. Beraz, ezinbestekoa da ikerketa eta berrikuntza teknologia berrien erabileran oinarritzea.\nInformazio terminologikoaren formatua ere aldatuz joan da, eta XML egituran oinarritzen den estandarrean finkatu da. Garai bateko Martif, eta gaur egungo TBX (TermBase eXchange), LISA eta ISO erakundeetan bermatua, antzekoak dira. Fitxa terminologikoa hainbat informaziotan banatzen da: informazio administratiboa, kontzeptuaren azalpenari buruzkoa, eta terminoei buruzkoa, hizkuntzaka multzokatuta.\nCorpusetan oinarritutako termino-ikerketari gero eta garrantzi handiagoa ematen zaio. HNP (Hizkuntza Naturala Prozesatzeko) tresnen erabilerak bere eguneroko lana errazten dio terminologoari: corpuseko dokumentuak morfologikoki analizatu (lematizatu), eta termino-erauzketako teknikak baliatuz, automatikoki ateratzen dira "terminogaiak", betiere terminologoak egiaztatuak izan daitezen.\nUZEIren hiztegigintzak une honetan ia bezero bakarra du: Eusko Jaurlaritzaren Kultura Saila eta HAEE/IVAP, horiek ezartzen baitituzte Euskalterm Bankua aberasteko egin behar diren hiztegi berriak.\nHiztegi berrien ikerketa-lan honek baldintza egoki batzuk behar ditu: hizkuntza-tresna eta baliabide egokiak eskura izango dituen ingurune bat; besteak beste, dokumentazio-zerbitzua, liburutegia, hizkuntza automatikoki prozesatzeko tresnak, informatika-zerbitzua eta abar.\nNormalizazioaren faseak ezin ukatuzko garrantzia du euskararen testuinguru konkretuan. Hiztegi terminologiko bat egiten denean, terminologia-lana egiten duen erakundearen (hala nola UZEIren) ekarpen bat egiten da, nolabait behin-behinekoa. Baina, euskara bezala normalizazio bidean dagoen hizkuntza batentzat, funtsezkoa da bestelako erakundeekin lana kontrastatzea eta ekarpenaren adostasuna zabaltzea. Hori, hein batean eta lehen urrats gisa, adituek eskaintzen dute hiztegi terminologikoa egiten den unean. Hala ere, adostasun orokor eta zabalago bat beharrezkoa izaten da, baita goi-mailako erakundeen bermea ere.\nGure kasuan, Eusko Jaurlaritzako Hizkuntza Politikarako Sailburuordetzak (HPSk) koordinatzen du zeregin hori. Normalizazio-prozesu horretan bi urrats edo "galbahe" finkatu ditu Jaurlaritzak.\nLehenik, HPSk hautatutako Batzorde Tekniko bat eratzen da hiztegi edo lan terminologiko bakoitzerako. Lan bakoitzean desberdina izango da batzorde hori, kasuan kasuko jakintzagai edo arlo konkretuan adituak diren erakunde edo sektoreetako ordezkariak bilduko baititu. Betiere HPSko eta UZEIko ordezkari bana izango dira bertan. Hiztegia aztertu, zuzendu, osatu eta denen artean adostutako azken bertsio bat egingo da.\nHurrengo urratsa Euskararen Aholku Batzordeko Terminologia Batzorde-atal Berezia da. Batzorde hau terminologia-gaietarako batzorde gorena da, eta berbera da lan guztietarako, hainbat erakundetako ordezkari finkoz osatua baitago. Batzorde teknikoetatik pasatu den terminologia-lanaren azken azterketa egingo du, eta behin betiko onartuko du. Bertako erabakiak nolabaiteko arau izango dira terminologia-lanean dihardugunontzat.\nBatzorde horien jarduna bideratzeko, Terminologia lanerako irizpideak eta Maileguak eta kalkoak terminologia-lanean irizpide-bildumak ezarri zituen Terminologia Batzordeak 2004an.\nTerminologia egitea bezain garrantzitsua da ekoizpena ezagutzera ematea eta iritsi behar den lekuetara iristea, hau da, sozioterminologia egitea. Hedapenerako baliabide garrantzitsuena egun Terminologia Banku Publikoa da.\nBaina oraindik Euskalterm ez dute erabiltzaile potentzial guztiek ezagutzen. Hemen ere publizitatearen eta marketinaren arloan baliatzen diren teknikak aplikatzeak zabalkundea asko hobetuko luke. Hedabideak ohikoak lirateke: prentsa, irratia, telebista.\nGainera web kontsultaz gain, beste zabalkunde modu batzuk ere aztertu beharko lirateke, bereziki enpresen eta ikastetxeen arloari begira.\nTerminoen ezarpena edo inplantazioa esaten denean, haien "arrakasta" jakin nahi da: ea zenbateraino erabiltzen diren normalizazio-fasean egokitzat proposatu diren terminoak, edo ea zenbat erabiltzen diren haien lehiakideak, bigarren mailako sinonimoak edo baztertzekotzat jo direnak.\nTEIS (Termino Ezarpenaren Informazio Sistema) izeneko ikerketa-proiektua garatu du UZEIk 2006-2007 urteetan. Euskarazko terminometriaren lehen urrats honetan, Québecen Quirion ikerlariak erabilitako metodologia oinarri hartuta, euskarazko termino-ezarpena aztertu da. Betiere komunikazio ofizialari ematen zaio lehentasuna, eta ezarpena ikertzeko lau multzotan banatzen dira erabiltzaileak: administrazioa, komunikabideak, irakaskuntza eta arlo sozioekonomikoa (enpresak). Ikerketaren lehen fasean, batetik, 500.000 hitzeko corpus bat bildu zen, eta bestetik, Hiztegi Batuko zenbait hitz, termino-erabilera izan dezaketenak, aukeratu ziren, eta haien ezarpena neurtu zen. Ondorioa esanguratsua izan zen: Hiztegi Batuan proposatzen diren terminoen ezarpena % 90etik gorakoa zen, hots, hamarretik bederatzitan erabiltzaileek Euskaltzaindiak proposatutako hitza erabiltzen zuten. Ikerketaren bigarren zatian, Internet hartzen da corpus birtual erraldoi gisa, eta han aztertzen da terminoen erabilera. Eta beste erabiltzaile-talde bat ere gehitu da, Interneteko "foroak" (blog eta gainerakoak).\nInformazio hau baliozkoa da terminologiaren kudeaketa egiten duen Administrazioarentzat, hortik jakingo baitu zeintzuk izan daitezkeen termino gomendatuak ez erabiltzearen arrazoiak.\n5. Ebaluazioa eta kontrola\nTerminologia Batzordea hasi berria da, eta oraindik termino gutxi dira handik haren "termino gomendatua" ponderazio-markarekin atera direnak. Espero daiteke 2008an Batzordetik pasatuko diren hiztegietako terminoak 5.000tik gora izango direla. Beraz, Horta aurrera, haien jarraipena egin beharko da, eta ezarpenaren bilakaera neurtu.\nOndorengo urteetan, erabilerak emandako emaitzen aurrean, ebaluazio bat egin beharko da:\n ez-erabiltzearen arrazoiak aztertu: ez da gauza bera termino bat ez erabiltzea ezagutzen ez delako (zabalkundearen hutsegitea izango litzateke), edo termino bat ez erabiltzea desegokitzat jotzen delako.\n arrakastarik izan ez duten proposamenak berrikusi, eta haien ordez erabiltzen diren ordainen egokitasuna baloratu.\nEusko Jaurlaritzako Kultura Sailak eta HAEE/IVAPek eskatuta, Euskalterm Terminologia Banku Publikoa mantentzeko lanak egiten ditu UZEIk. Hiztegi berriak egiteaz gain, Bankuko fitxa-eguneratzeak egiten dira arloka. Adibidez, aurreko urtean Zuzenbideko fitxak berrikusi ziren, gero Matematikakoak, Psikologiakoak, Fisikakoak eta abar.\nFitxa-eguneratze honetan garrantzi berezia dute kanpoko adituek: gehienetan Unibertsitateko irakasleak izaten dira, eta haien ekarpena era askotakoa izaten da:\n kontzeptuen egiaztatzea: zeintzuk falta diren, zeintzuk dauden soberan\n sailkapena berrikustea\n euskarazko ordainak egiaztatzea\nBigarren alderdi bat lan honetan azpimarratu beharrekoa: HNP tresnen erabilera. IDITE (Itzulpenen Diagnostiko Terminologikoa) ikerketa-proiektuan terminoen diagnostikoa egiteko sistema bat garatu du UZEIk. Bi emaitza atera dira ikerketa horretatik:\n1) Hiztegi terminologiko bat testu-corpus bati kontrajarrita, bien arteko termino-desadostasuna antzemateko gaitasuna. Horrela, Zuzenbideko terminoak parekatu dira lege-testu normalizatuetakoekin (Kode Zibila, Zigor Kodea eta abarrekin), eta informazio hori baliatu da Zuzenbideko terminoak eguneratzeko.\n2) Euskarara itzulitako dokumentu baten txekeo terminologikoa egiteko funtzionalitate bat gehitu zaio eLENA aplikazioari. Aplikazio hau itzulpen-memoriak kudeatzeko softwarea da, UZEIk garatua. Itzulpen bat inportatzen denean, sistemak aukera ematen du aurrez txekeo bat agindu, eta zuzenketak egiteko.\nTerminologoak, haren lana baliatzen duten hiztunek, eta terminologia hizkuntza-politika eraginkorra egiteko ezinbestekoa duen Administrazioak, arazo eta behar desberdinak detektatuko dituzte terminologiaren arloan, bakoitzak duen ikuspuntuaren arabera eta kontzeptu berriak izendatu beharrak hiztunari eragiten dizkion premiekiko hartzen duen distantziaren arabera. Aniztasun hori barneratu beharko lukete horietako bakoitzak, eta horren arabera jardun bakoitzak bere esparruan.\nIkuspuntu-aniztasun horren gainetik, ordea, azken hamarkada hauetan euskarak terminologian egin duen bidea eta gero, iritsi da garaia ahalegin gehiago egin ditzagun orain arte egin den terminologia zenbat, eta batez ere, zergatik erabili den edo ez den erabili ezagutzen hasteko. Gaur egun eskura ditugun baliabideekin, azterketa hori inoiz baino egingarriagoa da, eta egitea komeni da, etorkizunean hizkuntza-normalizazioan egingo den lana alferrikakoa izan ez dadin. Edozein dela ere euskal terminologoek hobesten duten lan-ildoa, hiztunek dute-eta azken hitza, hizkuntzako beste edozein arlotan gertatzen den bezala.


..........::::: zaldibia.org :::::.......... Sendabelarrak_bildu_eta_prestatzeko_saioaren_kronika\nSendabelarrak bildu eta prestatzeko saioaren kronika\nIrteera herriko plazatik, parke aldera, Olalde baserrira eta bide zaharretik Unanita, Zubi-alde eta Zubitaraino. Nahiko belar jaso genuenez, berriro herrirantz joan ginen. Gazte eta jublatuak elkarrekin belarrak bildu eta Zubi Buru elkartean prestatu genituen.\nAurreko kronikan aipatu genuen, SENDABELARRARI BURUZKO hitzaldi TEORIKOaren ondoren, ikasitakoa praktikan jartzeko aukera izango genuela; hau da, belarrak bildu eta jasotako sendabelarrekin infusio eta pomada, hau da, botika naturalak egiteko prozesu guztia garatu.\nUztailaren 8n, astelehena, antolatu genuen irtenaldia. Eguraldi oso-oso beroa, pixua, gogorra; ala ere, interes handia zegonez, jendeak ez zuen atzera egin. Irteera herriko plazatik, parke aldera, Olalde baserrira eta bide zaharretik Unanita, Zubi-alde eta Zubitaraino. Nahiko belar jaso genuenez, berriro herrirantz joan ginen.\nInguruan jasotako belarrak : pareta-belarrak, erromeroa, asto mantzanila, zain gorrie, pasmo belarra, berbenak, llanten zabala eta estua, oreganoa, bost-orrie eta noski hain garrantzitsue dan intsusa.\nDeskantsa eta freskatu ondoren ekin genion infusio eta pomada egiteko prozesuari, Zubi-buru elkartean.\nSendabelarren ezagutza handiko pertsonak, irakasle gisa jardun ziren :\nHasiera Simon Arruabarrenak eman zion INFEKZIO kontrako infusioa eginaz. Naiz eta osasuntsu eta aktibo egon, ez zuen belar bila joaterik izan eta berarekin ekarri zuen materiala : erramue eta baratzuriak. Bere esanetan, infekzioak sendatzeko emaitzik eraginkorrenak ematen ditu bi gai hauen baturak. Hainbat alditan egiaztatu ahal izan duen bezala.\nPausoak honakoak : Infusioa beroa dagoenean, infekzioa duen ingurua lurrunez berotu eta ondoren infusioekin garbitu.\nJarraian Maritxu Zubeldiak ERREUMA SENDATZEKO POMADA :\nErabilitako gaiak : Olioa eta baratzuriak (kolpea eman da), ondoren erromeroa, pasmo belarra edo zain gorrie eta bukatzeko intsusa eta erlearen abaraska edo argizarie. Ordu laurden baten irakiten eduki ondoren, hozten utzi eta ontzi txikietan gorde.\nMaria Labaka ere ez zen atzea gelditu eta ERREDURAK SENDATZEKO POMADA egin zun :\nErabilitako gaiak : Olioa eta baratzuriak, pasmo belarra, intsusa eta bukatzeko erlearen abaraska edo argizarie. Ordu laurden baten irakiten eduki ondoren, hozten utzi eta ontzi txikietan gorde.\nBukatzeko, Mª Dolores Irazustabarrenak ERREDURAK sendatzeko pomada edo ukendua egiteko beste era bat agertu zigun. Berak kristalezko ontzi batean: berbenak, pasmo belarra, llanten zabala eta estue eta intsusa sartzen ditu eta ondoren oliba olioz dena tapatu. Aste betez uzten ditu deskantsun.\nAzken aurreneko pausua, ontzi batean astiro-astiro sutan berotuz bi ordu luzez edukitzea da. Eta azkenik, filtrotik pasa ondoren, erlearen abaraska edo argizarie gehitu. Hau desegiten denean ontzi txikietan gorde.\nKasu guztietan, INTSUSA aipatzen denean, agitu beharra dago intsusari azala kendu ondoren azalpeko mintza erabiltzen dela.\nOso arratsalde interesgarria eta entretenitua izan zen. Berriz ere izango degu gazteek eta jubilatuak elkarrekin egoteko aukera.\nOroigarri moduan sendabelarrekin eginiko lehenengo sendagaiak gaztetxoentzako izango dira (prozesua amaitzean noski!).


/ Egun osoa Lekua: Hirikilabs\n/ 11:00 Lekua: Erakusketa aretoa 2\nAsteartea, 2019ko abenduak 17\n'Madrassa Collective. On Fail[l]ed Tales and Ta[y]lors' erakusketaren edukietan murgiltzeko bisita solasaldiak, Tabakalerako hezkuntza taldeak gidatuta. Zentroko hezitzaileen laguntzarekin erakusketak ezagutzeko interesa duen edonori zuzendutakoak dira.\nOsteguna, 2019ko abenduak 19\nATALAK 2.0: Led Silhouette. PART 3\nLed Silhouette dantza garaikide konpainiak PART 3 proiektua aurkeztuko du Tabakalerako Patioan.\nOstirala, 2019ko abenduak 20\nLarunbata, 2019ko abenduak 21\nIgandea, 2019ko abenduak 22\nAstelehena, 2019ko abenduak 23\nOsteguna, 2019ko abenduak 26\n/ 10:00 Lekua: Hirikilabs\nLarunbata, 2019ko abenduak 28\nTailerra eta eskulanak. Inprobisazio gunea\nIgandea, 2019ko abenduak 29\nAstelehena, 2019ko abenduak 30\nAsteartea, 2019ko abenduak 31\nAsteazkena, 2020ko urtarrilak 1\nOsteguna, 2020ko urtarrilak 2\nSortu ikusentzunezko istorio bat mugikorrean dituzun irudi, bideo eta musika erabiliz.\nOstirala, 2020ko urtarrilak 3\nIgandea, 2020ko urtarrilak 5\nAsteazkena, 2020ko urtarrilak 8\nLarunbata, 2020ko urtarrilak 11\nEspainia, 1931ko iraila. Konstituzio berria osatuko duten artikuluak eztabaidatzen ari dira Madrilen, eta emakume feministen talde bat herriko kasinoan biltzen da emakumeen boto-eskubidea lortzeko borrokan.\nIgandea, 2020ko urtarrilak 12


barren.eus - Ordainketak itzultzeko irizpideak jakinarazi ditu Elgoibarko Udal Kirol Patronatuak\nElgoibarko Udal Kirol Patronatuak kirol instalazio guztiak ixtea eta ematen zituen zerbitzu guztiak bertan behera uztea erabaki zuen, Covid-19ak sortu zuen Alarma Egoeraren ondorioz. "Egoera hau guztiok nahi izango genukeena baino gehiago luzatu da, baina, apurka-apurka, hasi gara gure instalazioetako batzuk berriro ere irekitzen. Eta, ziurtasun osoarekin, normaltasunera noiz igaroko ez garen ez badakigu ere, lanean ari gara, eta bidenabar, baldintza guztiak aztertzen ari gara instalazio guztiak berriz ireki eta zerbitzu guztiak eskaini ahal izateko, hala nola, ikastaroak, instalazioen alokairuak, e.a", azaldu dute Udal Kirol Patronatuko arduradunek.\n• Martxan diren ikastaroak\nIkastaroei dagokienez, martxoari dagokion zati proportzionala itzuli ondoren, apiriletik aurrera, ez dira ikastaroak kobratu, eta baja eman zaie ikastaroak egiten ari ziren pertsona guztiei. Hori dela eta, berriro ere, ikastaroetan parte hartu nahi dutenek berriro alta hartu beharko dute. Martxan dauden ikastaroei buuruzko informazioa 943 747 356 telefono zenbakira deituta eskuratu daiteke.\n• Itzuli beharreko diruaren kalkulua\n• Mintxetako instalazioak zabalik\nMintxetako instalazioak eta aire libreko igerilekuak zabalik daudela gogora ekarri dute Udal Kirol Patronatutik, eta, itxaropena dute, "normaltasuna berreskuratzen baldin badugu", irailaren hasieran Olaizaga Kiroldegia irekitzeko moduan izango direla.\n• Mintxetako padel eta tenis pistak alokatzeko aldaketak\nMintxetan dauden bi padel pisten eta tenis pistaren alokairuak, astelehenetik igandera, goizeko 9:15etatik 15:15ak arte, ordu bateko alokerak izatetik ordu bat eta erdiko alokerak izatera pasako dira, prezio berdinean, hau da, hemendik aurrera goizez ordu erdi gehiago erabili ahal izango dira padel edo tenis pistak orain arte ordaintzen zen prezio berdinean.\n15:15etatik 21:15etara, pisten alokerak ordu batekoak izaten jarraituko dute. Pistak alokatzeko 943 747 356 telefonora deitu behar da, 9:00etatik 21:15etara, gehienez 24 ordu lehenago.


DOAKO Itotzearen aurkako prebentzioa hitzaldiak - Dya Gipuzkoa\n« DOAKO Suspertze eta Desfibrilagailu tailerra. Donostia\nBihotzBiriken Suspertzea eta Desfibrilagailua. Donostia »\nDoako hitzaldi hauek edonori dago zuzenduta, eta egunerokotasunean aurki daitezkeen larrialdi egoerei aurre nola egin ikasiko da. Bertan inguru bakoitzari dagozkion ohiko arriskuei ekingo zaie (hondartza, igerilekua, ibaia…), haiek saihesten ikasiko da, bai eta itotzearen aurrean jokatzen jakiten ere.\nHitzaldiak hurrengo datetan eta herrietan aurreikusiak daude:\nJarduera oso parte-hartzailea izango da. Bertan azaldutako eduki teorikoez gain, bertaratutakoen testigantzek eta parte-hartzaile guztien kontsulta eta iritziekin mahai-inguru batek lekua izango duten.\nIzena (Nahitaezko eremuak)\nAbizenak (Nahitaezko eremuak)\n4 maiatza, 2018 /7:00 pm\n31 maiatza, 2018 /7:00 pm


Joku eta kirol tradizionalak seriea – 2008an zehar argitaratu dena, espainiar hainbat eskualdetan mantendu diren zenbait jolas jarduerarekin erlazionaturiko 16 zigiluz osaturikoa - chitoari, chaveari eta calvari eskainitako balio filatelikoekin itxiko da, boloen jokoarekin batera, zehaztasuneko jaurtiketa barietatean daudenak.\nChitoa, Gaztelan tuta edo tarusa esaten diotena, zurezko zilindro bat da, gainean txanponak edo txapak dituena eta behera bota behar dena. Partidan, burdinazko disko batzuk jaurti behar dira, tostón, doblón edo tango deritzenak, 15 edo 20 metroko distantziatik, tuta botatzeko eta doblón delakotik ahalik eta hurbilen gera daitezen. Jokatzeko eremua laua da eta laukizuzen forma du, 22 metro luze eta 4 m zabal dena. Gerra Zibilaren garaitik 60ko hamarkadara arte, halako apustu-jokoak galarazita egon ziren. Chave-a edo giltza, Galizian, Asturiasen eta Leoiko Iparraldean jolasten da eta hainbat barietate daude. Disko batzuk jaurtitzen dira, pelloak, 500 gramo ingurukoak, 20 edo 30 pausora lurrean finkatuta dagoen giltza bati jotzen saiatuz. Zenbait lekutan, jolasteko modua pixka bat aldatzen da. Horrela, Ourensen chave-ak 75 zentimetro altu da eta gurutze forma du hari kolpea ematean biratu ahal izateko. A Coruñan, mingain-chavea jolasten da, haren itxuragatik, eta jokoaren helburua ez da giltzari jotzea, hura botatzea baizik. Ferrolen, urkilla-chavea jolasten da, hark bira osoa eman dezan, jo behar zaion aspa denari jotzean datzana. Azkenik, Asturiasen giltza klasikoa eta alternoa jokatzen dira. La calva edo morrillo jokoaren jatorriak abeltzantzan dago eta Gaztela-Leonen jokatzen da gehienbat, Madrilen eta Guadalajaran ere zerbait jokatzen bada ere. Bi elementu dira beharrezkoak: Calva, angelua osatzen duten bi beso dituen zurezko pieza, eta morrilloa edo cantoa, egun burdinazkoa den harria. Morrilloa jaurti behar da, 10 edo 15 metroko distantzia batetik, calvari zuzenean emateko. Bloke-orria hiru zigiluz eta balio postalik ez duten hiru biñetaz dago osatua, non jaurtiketa teknikak eta joko autoktono horien funtsezko piezak azaltzen diren, zenbait eskualdetan haiek gordetzeko interesari esker gure garaira iritsi direnak.


Lehen mailako arreta kontsultak atzeratuko ditu Osakidetzak - Lea-Artibai eta Mutrikuko Hitza : Lea-Artibai eta Mutrikuko Hitza\nLehen mailako arreta kontsultak atzeratuko ditu Osakidetzak\nBesteak beste, bihotzeko arazoak dituztenen eta bronkitis kronikoa duten pertsonen kontrolak atzeratuko dituzte. «Jarraipen kontsultak garrantzitsuak dira, eta egingo ditugu, baina aurrerago».\nIazko azaroan osasun sistema indartzeko eskatzeko herritarrek osasun etxeen aurrean egindako protesta.\nBirusaren hedapenari dagokionez, «momenturik txarrenetariko bat» da egungoa Araban, Bizkaian eta Gipuzkoan, eta egoera «arduratzeko modukoa» dela esan du Gotzone Sagardui Eusko Jaurlaritzako Osasun sailburuak. Dioenez, azken asteetan erregistratzen ari diren positibo kopuruak isla dauka ospitaleetan, baina baita ere lehen arretan. Horri lotuta, iragarpen bat egin zuen: «Aparteko larritasunik ez duten» lehen arretako kontsultak atzeratuko dituzte.\nBesteak beste, bihotzeko arazoak dituztenen eta bronkitis kronikoa duten pertsonen kontrolak atzeratuko dituzte. «Jarraipen kontsultak garrantzitsuak dira, eta egingo ditugu, baina aurrerago». «Beharrezkoak diren analitikak» egingo dituztela ziurtatu du Sagarduik, baina aitortu du «atzerapen pixka bat» egon daitekeela horietan ere. Halaber, onartu du kirurgia «gutxiago» programatu behar izan dituztela. Erabakiak erakusten du lehen mailako arreta oso justu ari dela Osakidetzan. Aurrerantzean, lehentasuna edukiko dute «akutuak» diren osasun arazoek; hala nola arnas infekzioek, sukarrak, Sintromaren kontrolak eta koronabirusak. Ez du zehaztu zenbat denbora atzeratuko dituzten kontsulta orduak.\nKontsultaren baten zain dauden pertsonei esan diete itxaroteko Osakidetzaren abisua; Osakidetzak deitzen dien pertsonen kontsultak soilik utziko dituzte bertan behera, gainerakoek joan egin beharko dute: «Gerta liteke hurrengo egunetan kontsulta batzuk bertan behera geratzea. Horrela bada, osasun zentroa jarriko da pazienteekin harremanetan». Sagarduik eskatu du ez hasteko osasun zentroetara deika.


Dantza albisteak gaur: Euskadiko eta munduko koreografia lanen azken ordukoa | EiTB Gai interesgarriak\nAmaia Elizaran: "Kontserbatorioa amaitzean komenigarriena atzerrira joatea dela esaten dizute"\nAmaia hiru urterekin hasi zen dantzan. 16 urterekin, dantza garaikidea ikasten hasi zen, eta formakuntza amaitu ostean Londresera joan zen lanera. Orain, OUT ikuskizun berriarekin dabil biran.\nJulen Mateo: ''Dantza urbanoa betidanik egon da pixka bat apartatuta kaletik datorren zerbait delako''\n"Go!azen" eta "Bago!az" ETB1eko telebista saioetako dantzarietako bat izandakoa da Julen Mateo. Horrek lanerako ikusgarritasuna eman diola azpimarratu du, profesionalizatzeko oso aukera ona izan dela. Dantza erakustaldi bat ere eskaini digu zuzenean.\nJosune Gurrutxaga eta Jon Menor: ''Areto dantzako 10 dantza modalitatean finalean sartzea da gure helburua''\nElkar nola ezagutu ziren azaldu digute Josune Gurrutxaga eta Jon Menor dantzariek. Nahiz eta oso txikitatik dantzan hasi, 10 urte daramatzate batera areto dantzan. Bukatzeko, "Cha-cha-cha" bat dantzatu dute zuzenean.\nMartxel Rodriguez: ''Dantza garaikidea zure identitatea transmititzeko estilo bat da''\nNafarroako Talentu Artistikoa sustapenaren saria jaso du aurten Martxel Rodriguez Etxabide dantzariak, eta 2019an "Led Silhouette" sorkuntzarako dantza konpainia sortu zuen. Dantza garaikidean ari da egun lanean eta zuzeneko erakustaldi bat eskaini digu.\nKimua Dantza Kolektiboa: ''Erre zenituzten''\nKIMUA Dantza Kolektiboa ikasturteko azken DIDAn izan da zuzeneko ikuskizuna eskaintzen Xabi Solanoren 'Erre zenituzten' kanta interpretatu dute. Gozatu!\nHiru, bizitzako gertaeren izaera ziklikoaz dantzan\nGertaerek izaera ziklikoa dute, eta 'Hiru' dantza piezak horixe biltzen du. Bost dantzari, hasiera, korapiloa eta amaiera aldioro sortuz\nMuruamendiaraz: "Kalean dantzatzeak beste publiko bat erakartzen du, beste xarma bat"\nEdu "Aukeran" dantza taldearen sortzaileetako bat da. 1997tik dantzari, zuzendari eta koreografo lanak egin ditu dantza taldearekin. Ekainaren 29an ikuskizun berria plazaratuko dute.\nMartxel Rodriguez: "Kontent gaude; hiru pieza ari gara sortzen aldi berean"\nMaria Chivite lehendakariaren eskutik Arte Talentua Sustatzeko saria jaso eta biharamunean, "bestondo emozional pixar batekin", Euskadi irratian solastu da Lesakako dantzaria.\nJose Mari Orbegozo: "Musika entzun orduko dantzan hasten nintzen txikitatik"\nJose Mari Orbegozo dantzariak ibilbide luzea du areto dantzari eta irakasle gisa, eta ETBn ere askotan ikusi dugu hainbat emanalditan gerria astintzen. 'Biba Zuek!' saioan izan da ostiral honetan.\nMusikalaren zatitxo bat aurkeztu digute Iruñeko Jaso ikastolako ikasleek\nIruñeko Jaso ikastolan bederatzigarren musikala sortu dute aurten, 'Ximur' izenekoa, eta erakusketa bat egin dute gurean. Ikasleek sortua, ekoiztua, kantatua eta dantzatua da. Bakoitzak bere trebeziak ditu.\nImanol Jacines: "Musikalaren helburua, ikasteaz gain, ikasleen garapen pertsonala da"\nIruñeko Jaso ikastolan bederatzigarren musikala sortu dute aurten. Ikastetxeko tradizio bihurtu da eta DBHko ikasleen % 25ek parte hartzen dute. Imanol musikalaren zuzendarietako bat da.\nEkaitzek, Uxuek eta Garazik ''GenEroa'' ikuskizuna aurkeztu dute\nKimua Dantza Kolektiboak estreinatuko duen "GenEroa" dantza ikuskizunaren zatitxo bat eskaini digute gonbidatuek, originala bezain berritzailea den dantza ikuskizuna.\nGarazi Egiguren: ''Belaunaldi berrien artean ikusten dugun egoera ez da hain baikorra''\nGure DNAn 30.000 gene baino gehiago ditugu, eta horietako batek bereizten ditu gure genitalak. Kimua Dantza Kolektiboak "GenEroa" izeneko ekitaldi bat sortu du genero ikuspegia lantzeko.\n43. Txistularien Kontzertu Nagusia eta 'Harria' ikuskizuna, gaur gaueko ''Oholtzan''en\n21:00etan Donostiako 43. Txistularien Kontzertu Nagusia izango dugu ikusgai, Donostiako Trinitate Plazatik; ondoren, 22:00etan, 'Harria' ikuskizuna Karrantzako Pozalagua kobazuloan.\nJagoba Arrasate entrenatzailea, dantzan eta pozarren, Gabonetako saio batean\n'Eongoatxik' Gabonetako programa berezia eskaini zuen ETBk 2010. urtean eta, publiko anonimoaren artean, Jagoba Arrasate izan zen, egun Osasuna futbol taldeko entrenatzaile dena. Ikus ezazu!\nIker Karrera eta Martxel Rodriguez, bi dantzari elkar zorionduz\nDantzaren Gipuzkoako XVIII. saria jaso berri du Iker Karrera hondarribiarrak eta Nafarroako Talentu Artistikoa Sustatzeko saria emango diote Martxel Rodriguez lesakarrari.\nEneritz Mancisidor: ''Dantza taldeak hiltzen utzi dituzte''\nEusko Jaurlaritzak dantza taldeen entsegu eta emanaldiak baimendu ditu dagoeneko, baina osasun neurriekin. Ezarritako neurriak berandu datozela adierazi du Eneritz Mancisidorrek.\nIker Karrera hondarribiarrak jasoko du Dantzaren Gipuzkoako XVIII. saria\nMaiatzaren 29an, Dantzaren Nazioarteko Eguneko Gala egingo dute Victoria Eugenian, eta biharamunean Karrerak Gipuzkoa Dantza Profesionalen Elkartearen saria jasoko du.\nJon Maya hainbat aldiz izan zen Euskal Herriko aurreskulari txapelduna\nKukai dantza taldeko dantzari, koreografo eta zuzendaria da Jon Maya eta orain oso ezaguna bada ere, Euskal Herriko aurreskulari txapeldun izan zen urteetan ez genuen horrenbeste ezagutzen.\n''Go!azen''eko Maria Redondo eta Xanti Korkostegi izan dira ''Biba Zuek!'' saioan\nTelesailaren bi protagonistak kontzertu-bira egiten ari dira. Bestalde, "Kutxidazu Bidea Ixabel"en musikaleko aktoreak dira Redondo eta Korkostegi, eta bertan lan egitea nolakoa izan den azaldu dute.\n"Tio Teronen Semeak" taldeak "Festamentua" ikuskizun berria aurkeztu dute\n"Tio Teronen Semeak" taldeak umoretik bideratutako dantza emanaldiak eskaintzen ditu. Emanaldiak estrukturatuta daude, baina inprobisatzeko aukera ere eskaintzen dute. Gurean ere dantzatu dute!\nKukairen "Kirol legez/Fair Play" ikuskizuna, gaur gauean, "Oholtzan" saioan\nFutbola eta dantza uztartu dituzte Kukai Dantza taldeak eta Realak. Donostiako Reale Arena futbol zelaian grabatu zen, eta dantzariak izango dira berdegunera zelairatuko direnak.\nGero Axular dantza taldea "The dancer" telebista saioan\nEspainiako Telebista publikoko "The dancer" saioan parte hartu du Donostiako Gero Axular dantza taldeak. Lana gogor egin dute koreografia berriak prestatzen eta oso pozik itzuli dira.\nSanta Krutz eguneko ezpata dantza, Andoainen\nKoronabirusaren erruz, grabatuta behar du aurtengo ezpata dantzak Andoainen, Santa Krutz egunez.\nOier Araolaza: ''Dantzak duen garrantzia egunero aldarrikatu beharko litzateke''\nGaur, apirilak 29, Dantzaren Nazioarteko eguna da. "Dantza gazteentzat zein adineko pertsonentzat da baliagarria", adierazi du Oier Araolaza dantzariak.\n''Mete-saca'' batera dantzatu zuten King Afrikak eta Xabier Euzkitzek\nKing Afrika ETB1en ikustea harrigarria bada, are harrigarriagoa da King Afrika eta Xabier Euzkitze batera dantzan ikustea. Ez duzue sinisten? Begira!\nArineketan: ''Musika tradizionala berpiztu nahi genuen jolasa eta dibertsioa erabiliz''\nJagoba Astiazaran txistulariak eta Iñar Sastre piano jotzaileak Arineketan proiektua aurkeztu dute "Biba Zuek!" saioan. Musika tradizionaletik abiatu eta tradizio hori berpiztu nahi dute jolasa eta dibertsioa erabiliz. Beraien musika, New Yorkeko Alma taldearen ahotsak eta Argentinako dantzariek "Belauntxingoa" dantza aurkeztuko dute Dantzaren Nazioarteko Egunean.\nOihan Vega: ''Umeentzat dantzaldi bat prestatu dut 'Ipuin dantza' ikuskizunean''\n'Ipuin dantza' ikuskizunaz, 'Euskañolitis' umorezko bakarrizktaz eta bere ibilbideaz aritu da Oihan Vega Gazteako esatari, musikari eta DJa. Dioenez, 'Ipuin dantza'n eserita egiten dute dantza haurrek.\nIratxe Ansa donostiarrak Veneziako Dantza Bienalera eramango du "Al desnudo"\nKoreografo eta zuzendaria Italiako hirian uztailaren 23tik abuztuaren 1era egingo duten jaialdian arituko da.\n...eta bizitzan zehar dantzan, Asier Zabaleta\n'Zehar' da Asier Zabaletaren ikuskizun berria. Berak pentsatua, berak dantzatua.\nBiarriztar konpainia apirilaren 9 eta 10ean arituko da Victoria Eugenia antzokian. “Sinfonia” lanaren estreinaldia izango da.\nAriane Aldalur: "Betidanik gustatu izan zait dantza; Funky estiloko irakaslea naiz"\nAriane Aldalur dantzaria izan da txikitatik. Azpeitiako aisialdi taldearekin batera kabaret musikaleko koreografiak sortzen ditu gaur egun. 'Biba Zuek!' saioan izan da bere ibilibidea azaltze aldera.\nUrretabizkaia: "Nahi gabe egin nuen bidea antzerkitik dantzara; sorkuntza maite dut"\nDantzaren munduan ia nahi gabe hasi zen Beñat Urretabizkaia, antzerkitik iritsi baitzen dantzara. 'Biba Zuek!' saioan izan da bere ibilibidea azaltze aldera.\nEkitaldi publikoen debekua salatzeko, antzokiak okupatuko dituzte Ipar Euskal Herrian\nIpar Euskal Herriko artistek kulturguneak okupatuko dituzte, ekitaldi publikoen debekua salatzeko. Urritik ezin dute saio publikorik egin.


Surville (Manche) - Wikipedia, entziklopedia askea.\nMaurice ROPTIN (2014-2020)\n49° 16′ 57″ N, 1° 38′ 57″ W / 49.2825°N,1.6491666666667°W / 49.2825; -1.6491666666667Koordenatuak: 49° 16′ 57″ N, 1° 38′ 57″ W / 49.2825°N,1.6491666666667°W / 49.2825; -1.6491666666667\nSurville (Manche) (Frantzia)\nSurville (Manche) (Manche)\nBaudreville, Bolleville, Glatigny, Montgardon, Saint-Rémy-des-Landes eta Saint-Symphorien-le-Valois\nSurville Frantziako udalerria da, Manche departamenduan dagoena, Normandia eskualdean. 2013an 192 biztanle zituen.\n2007an Surville udalerrian erroldatutako biztanleak 192 ziren. Familiak 85 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 33 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 278 etxebizitza zeuden, 92 familiaren etxebizitza nagusia ziren, 185 bigarren erresidentzia ziren eta 1 hutsik zegoen. 168 etxeak ziren eta 1apartamentu bat zen. 92 etxebizitza nagusietatik 81 bere jabearen bizilekua ziren, 7 alokairuan okupaturik zeuden eta 4 doan lagata zeuden; 3 etxek gela bat zuten, 7 etxek bi zituzten, 17 etxek hiru zituzten, 29 etxek lau zituzten eta 36 etxek bost zituzten. 62 etxek euren parking plaza propioa zuten azpian. 52 etxetan ibilgailu bat zegoen eta 34 etxetan bat baino gehiago zituzten.\n2007an lan egiteko adina zuten pertsonak 121 ziren, horien artean 86 aktiboak ziren eta 35 inaktiboak ziren. 86 pertsona aktiboetatik 71 lanean zeuden (40 gizon eta 31 emakume) eta 15 langabezian zeuden (13 gizon eta 2 emakume). 35 pertsona inaktiboetatik 13 erretiraturik zeuden, 11 ikasten zeuden eta 11 "bestelako inaktibo" gisa sailkaturik zeuden.\n2009an Surville udalerrian 85 unitate fiskal zeuden, 184 pertsonek osaturik. Pertsona bakoitzeko diru-sarrera fiskalaren mediana urteko 15.717 euro zen.\n2007an zeuden 10 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.\n2009an zeuden norbanakoentzako 5 zerbitzu publikoetatik, 2 igeltseroak ziren, 1 zurgina eta 2 jatetxeak.\n2000. urtean Surville udalerrian 9 nekazaritza-ustiategi zeuden, 123 hektarea erabiltzen.\nWikimedia Commonsen badira fitxategi gehiago, gai hau dutenak: Surville (Manche)\nOrriaren azken aldaketa: 25 martxoa 2019, 20:35.


Irekia Eusko Jaurlaritza - Gobierno Vasco :: Lea ibaiko Industria-Paisaia Kultura Ondasun izendatu da. (2015-11-10(e)ko Kontseiluan hartutako erabakiaren laburpena)\nLea ibaiko Industria-Paisaia Kultura Ondasun…\nDekretua, Lea ibaiko (Bizkaia) Industria Paisaia, monumentu-multzo kategoriarekin, Sailkatutako Kultura Ondasun deklaratzeko dena.\nGobernu Kontseiluak onartu du, Hezkuntza, Hizkuntza Politika eta Kultura sailburuaren proposamenez, Lea ibaiko Industria Paisaia Kultura Ondasun (Monumentu-multzo kategoriarekin) izendatzen duen Dekretua.\nLea ibaiko Industria Paisaia, Bizkaiko Lea-Artibai eskualdean kokaturik, ondasun higigarri, higiezin eta ondare-balioa duten espazio zenbaitek osatzen dute, guztiak ere Lea ibaiaren inguruan industria-aurreko nahiz industria garaian garatutako burdingintza, ontzigintza nahiz errota jarduerei loturikoak. Euskadiko itsasadar guztien artean hauxe da eraldaketarik gutxien pairatu duena, eta bertako urek gardentasuna dute ezaugarri.\nPaisaia industrial hau ez ohikoa gertatzen da, funtsezko bi arrazoigatik: batetik, espazioaren eta industria-aurrean nahiz industria garaian bertan burutu zen giza-jardueraren arteko harremana mantentzen duelako, eta bestetik, jatorrizko elementu ugari gordetzen dituelako oraindik, industria-iraultzaren garaian eragin handirik ez baitzuen pairatu inguruak, Euskadiko beste arro hidrografiko batzuetan ez bezala.\nLea ibaiaren ibilbidearen ertzean kokaturik, paisaia industrial honen kultura-ondarea haranean arrastoa utzi duten zenbait ondasun higigarrik, eraikinek edo ekoizpen-gunek osatzen dute. Ondasun higigarri, higiezin eta kultura interesa duten espazioen artean, nabarmentzekoak dira:\n- Sistema hidraulikoa: presak, ubideak, uhateak, uraren emana erregulatzeko biltegiak edo tunel hidraulikoak.\n- Industria ekoizpenerako eraikinak: burdinolak, errotak, ontziolak, zentral hidroelektrikoak eta zerratokiak.\n- Bizilekuak eta erlijio eraikinak: dorreak, jauregiak, baserriak eta ermitak.\n- Ondasun higigarria edo industria ekoizpenari loturiko makinaria: gurpil hidraulikoak edo errotarriak, egurrezko ardatzak, kanoiak, sifoiak...\n- Obra zibila: zubiak, errepideak, komunikazio bideak.\n- Tarteko eta alboko inguruneak: ibaia bera eta bere ertzak, errekan gora sortutako ur geldiak, estuarioa, padurak, nekazal lurrak eta basoak.\nLea ibaiaren Industria Paisaia, eta aipaturiko elementuok honako udalerri hauetan kokatzen dira: Munitibar-Arbatzegi-Gerrikaitz, Aulesti, Gizaburuaga, Ispaster, Amoroto, Lekeitio eta Mendexa.\nHezkuntza, Hizkuntza Politika eta Kultura Sailak Lea ibaiaren Industria Paisaia Kalifikatutako Kultura Ondasunen Erroldan erregistratuko du (Euskal Kultura-Ondarearen Zentroari atxikia)


LOKEko gimnastek lehen postuetan hasi dute denboraldia - Lasarte-oria - Txintxarri.eus\nLOKEko gimnastek lehen postuetan hasi dute denboraldia\nTxintxarri Aldizkaria 2020-02-11 10:00\nAlexia Barquin infantilak uztaiarekin egindako lanari esker lehen postua eskuratu zuen. Arg.: LOKE gimnastika\nIrailean hasi ziren lanean LOKEko gimnastak. Bost hilabeteko prestaketen ostean, otsaileko lehen asteburuan eman diote hasiera txapelketa. Gimnastetako askok maila igoera izan dute eta ederki erantzun diote lehen hitzorduari, Eskolarteko A mailako eta amateur mailako lehen fasea. Bergarako Labegaraietan kiroldegian LOKEko gimnastek haien balioa erakutsi eta lehen postuetan izan ziren. Pozarren daude LOKEko entrenatzaileak\nDenboraldi ederra izan zuten iaz LOKEko gimnastek. Maila ezberdinetan,Gipuzkoako txapelketan lehen postuetan izan ziren bakarkako lanean lehiatzen diren hainbat gimnasta. Hori dela eta, aurten A mailan lehiatzen dira, Maite Rueda entrenatzaileak azaldu duenez. "Senior mailan eta alebin A mailan izan genituen iaz gimnastak lehian. Aurten, aldiz, kadete eta infantil mailan ere izango dira. Lehen aldia da A mailan hainbeste gimnasta ditugunak".\nHorregatik irailetik lanean gogor egon direla azpimarratu du Ruedak. "Entrenamendu orduak gehitu ditugu mailari moldatu ahal izateko"\nLOKEko gimnasten lehen proba otsailaren 1an, Eskolarteko A mailako eta amateur mailako lehen fasea izan da. Mailari neurria hartzeko balio behar bazuen ere, ez ziren gaizki jardun eta emaitza paregabeak izan zituzten.\nAmateur lehiaketari dagokionez, senior A mailan, LOKEko bi gimnasten arteko lehia izan zen lehen postua eskuratzeko. Azkenean, Aizpea Arroyo gailendu zen eta lehen postua bereganatu zuen; Garazi Gomez, aldiz, bigarren izan zen.\nMaila horretako B lehiaketan ere, izan zen LOKEko gimnastarik lehen postuetan, Jaione Martos. Hirugarren postua eskuratu zuen.\nSeigarren postuan amaitu zuen lehia Paula Martinez jubenilak, B mailan.\nLau gimnasta horiek pilota lana egin zuten denboraldiko lehen saioan.\nMaitane Arroyok hirugarren postua eskuratu zuen uztai lanarekin, kadete A mailan.\nTresna berarekin, lehen postua eskuratu zuen Alexia Barquinek eskolarteko infantil A mailan.\nEneritz Diaz de Gereñuk ere lehen postuan amaitu zuen alebin A mailako eskolarteko lehia, esku hutsik egindako lanaren ostean.\nSenior talderik ez\nLOKEko bi taldek ere parte hartu zuten jubenil eta kadete B mailan.Lehenak uztai eta borra lana egin zuen eta lehen fasea seigarren postuan amaitu zuen.\nKadete taldea, berriz, uztai eta pilotekin lehiatu zen eta bosgarren postua lortu zuten.\nEmaitza hauetaz guztiaz gain, Aizpea Arroyo seniorrak Tolosako taldearekin taldekako A mailako lehen postua ere eskuratu zuen.\nRuedak azaldu duenez, "ikasketak direla eta, aurten ez da senior mailako talderik LOKEn. Tolosako lagunek Arroyo eurekin lehiatzeko eskaera egin ziguten eta eurekin egingo ditu taldekako txapelketak".\nAizpea Arroyok bakarka LOKErekin lehiatuko da eta taldeka Tolosarekin. Arg.: LOKE gimnastika\nEmaitza hauek lortu ostean, hurrengo hilabetean jokatuko den bigarren faserako buru belarri lanean ari dira gimnasta eta entrenatzaileak. Lehen postuetan sailkatuz gero, Gipuzkoako txapelketetan lehiatuko lirateke eta. Hori da Maite Ruedaren hitzetan helburua, "amateur mailako banakako, zein taldeko Gipuzkoako txapelketan egotea espero dugu".\nBaina lehenik LOKEko Eskolarteko B mailako gimnastek emango diote hasiera haien denboraldiari. Igandean, otsailaren 16an, Donostiako Carmelo Balda kiroldegian jardungo dira Lasarte-Oriako gimnastak.\nAlebin B mailan Landaberri taldeak esku hutsik eta pilotekin parte hartuko du. Infantil B mailako LOKE-Oriarte taldeak uztaiekin egingo du lan.\nBakarka Maitane Sarmiento alebina eta Aitana Molano infantila izango dira, esku hutsik eta uztaiarekin lanean, hurrenez hurren.


FS PRO Sarrerak | Fun & Serious Game Festival 2016\nItxaron zerrendan egon nahi baduzu, bidali ezazu email bat eventos@elcorreo.come-postara\na) F&S PRO txartelarekin, GIF (Games Industry Forum) kongresura sartu ahal izango zara. Bertan, Europako eta Latinoamerikako inbertsore, publisher eta adituak finantzazioaz, bideo-jokoen banaketaz, koprodukzioaz eta industriari aplikatzen zaizkion legeez mintzatuko dira, besteak beste. Halaber, txartela erosita, web-plataforma baterako eta mugikorrerako app baterako sarbidea jasoko duzu irailean zehar. Horien bidez, alta egin eta agenda bat sor dezakezu, GIFera bertaratuko diren profesional, publisher, komunikabide eta inbertsoreekin harremanetan jartzeko. Bilerak hitzartzeko eta negozio-aukerak sortzeko abagune paregabea da. GIFek bilera-gela irekiak eta pribatuak izango ditu, baita SPEED WORKING espazio bat ere: zure kontaktuen sarea hedatu, ekitaldira bertaratzen diren guztiekin aurrez aurre hitz eginda minutu batez.\nGAMES INDUSTRY FORUM espazio desberdinetan banatuta egongo da, baina guztiak ikuspegi oso praktiko batera bideratuta daude. Sarrerak gune guztietarako sarbidea ematen dizu.\nindie bideo-jokoak erakusteko aukera ezin hobea. Espazio honetan, nazioko eta nazioarteko bideo-joko independente onenetako batzuekin jolastu eta horiek ezagut daitezke, baita FUN ZONEtik pasatuko diren 20.000 pertsona baino gehiagoei erakutsi ere.\nGIFen, bideo-jokoen nazioarteko aditurik garrantzitsuenek parte hartuko dute (garatzaileak, inbertsoreak, publisher-ak…).\nNet Meeting gunea/ Tailerrak\ngunea gaituta dago bilerak egiteko, networking-a sortzeko eta etorkizuneko bideo-jokoak eraikitzeko oinarriak ezartzeko, finantzazio bila dabiltzan aukera handiko proiektuak publisher, komunikabide edo lehen mailako profesionalekin partekatuta.\nF&S PRO txartelarekin, VIT Talks-etara ere bertara zaitezke. Jardunaldi esklusibo honetan, sormen-industrietako (bideo-jokoak, berrikuntza, teknologia, diseinua) nazioarteko influencer nagusiak hitzaldietako gai nagusiari buruz arituko dira: Etorkizuneko errealitatea\nAzkenik, F&S PRO txartelarekin, FUN ZONE gunera ere sar zaitezke. Jaialdiko espaziorik dibertigarriena da, eta, bertan, eSports txapelketa onenen emozioarekin gozatzeko, merkatuko azken nobedadeekin jolasteko eta INDIE ZONEko indie talentu handiak ezagutzeko aukera izango duzu.


«Harritzeko gaitasuna galdu du jendeak; dena kantatuta dago» : Oarsoaldeko Hitza\n«Harritzeko gaitasuna galdu du jendeak; dena kantatuta dago»\n‘Biribilean’ diskoa argitaratu du Mikel Markez abeslari errenteriarrak. Azken bost urteetan egin duenaren laburpena da diskoa, etapa baten itxiera; hurrengo diskoarekin pentsatzen hasia da.\nMikel Markezek Biribilean diskoa argitaratu du azken bost urtean egindakoa biltzeko.\nBiribilean da zure azken lana. Zer aurkituko du entzuleak?\nAzken bost urte hauetan egin dudanaren laburpena, ahots mailan zein musikalki. Zuzenekoetan egin izan dudanaren laburpena da. Aurreko diskoa orain bost urte atera nuen, eta lan honekin lekukotza utzi nahi nuen. Estatu Batuetan dezente ibili naiz Noka taldearekin azken urteetan, eta bertako Andrea Bidart izan dugu disko honetan kantari.\nBestetik, azken urte hauetan alabarekin hasi naiz kantatzen, kontzertuetara etortzen hasi da, eta horren lekukotza ere utzi nahi nuen. Azken urte hauetan hasi da gurekin Julen Alonso trikitilari eta akordeoilaria, eta Arkaitz Minerrek denbora darama gurekin. Nahi nuen erakutsi egin dudana, utzi grabatuta azken urte hauetan zein jantzirekin eman ditugun gure betiko kantuak eta beste kantu berriagoak, eta horiek guztiak beste jantziekin eman. Nahi nuen zuzenekoa egin, baina estudioan.\nBiribilean diskoa uneko argazkia da, etapa bat ixtea, hurrengo diskoarekin pentsatzen hasteko.\n15 urterekin hasi zinen lehen abestiak idazten, gitarra jotzen; 20 urterekin lehenengo diskoa heldu zen, eta ordutik hamabi argitaratu dituzu. Zein izan da zure ibilbidea?\nUstekabean, 17 urteko gazte baten bilakaera normala izan dut. Azken urte hauetan kantuak egin ditut nire bizitzaren egoera ezberdinen bueltan, eta disko bakoitza izan da bizipenen, momentuko gizartearen, momentuko gure ingurunearen lekukotza bat bezala. Elur bola modukoa izan da nolabait; txikitik hasi nintzen, maketarekin eta ikusi nuen jendeak maite zituela nire kantak, hasi zirela herrietatik deika eta ohartu nintzen euskal kantagintzan ari nintzela, hemen nabilela batetik eta bestera.\nGauza zenbait probatu ditut bidean: egin nuen kantu erotikoen disko bat, egin ditut hainbat emanaldi Pako Aristi idazlearekin literaturara gerturatuz, egin ditut kanpoan diskoak, diaspora ezagutu dut… Ibilbide naturala ikusten dut. Kantagintza izan da nire bizitzako parte inportanteenetako bat; nik eman diot nire bizitza horri eta horrek eman dit bueltan izugarrizko aukera pila, beste lanbide batekin edo munduan egoteko beste modu batekin ez nituzkeenak ezagutuko.\nEuskal kantugintzan aurkitu zinela bat-batean esan duzu. Euskaraz abesteak ate gehiago ireki edo itxi egin dizkizu?\nEuskaraz kantatzea niretzat alde batetik hautu bat da dudarik gabe, baina pentsatzen dut ez lukeela hautu bat izan behar; izan behar luke, hemen, Euskal Herrian denok egiten dugun gauza natural bat.\nEz gara herri normalizatu bat, ez dugu estatu bat, ez dauzkagu inguruko beste herriek dituzten baldintza berberak, eta guri beti planteatzen zaigu gauza ez natural bezala euskaraz kantatzea, edo hautu bat balitz bezala. Hau Alemania izango balitz ez luke inork planteatu ere egingo; batzuk abestuko dute ingelesez han, baina ez da ohikoa. Nik euskaraz bizi nahi dut Euskal Herrian, eta euskaraz kantatzen dut; ez dut inongo arazorik. Eta pentsa: nire aita Huelvatik (Andaluzia, Espainia) herri honetara etorritako langile bat da, baina ez dut inoiz planteatu izan euskaraz ez den beste modu batean egitea.\nErrazagoa zen hasi zinenean abeslari izatea gaur baino?\nEsango nizuke errazagoa zela oihartzun bat lortzea. Egia da nik lehenengo diskoa atera nuenean, 1991n urtean, hamar disko ateratzen zirela denera urtean: Benito Lertxundirena, Su Ta Garrena, eta Txanbelarena, esparru guztiak lotuta, hamabost asko jota. Errazagoa zen oihartzun bat izatea. Gaur zenbat aterako dira urtean, 500?\nJendeak musika bizitzeko duen modua ere aldatu egin da. Oso presente izaten jarraitzen dugu eskuko telefonoan eta, baina esango nuke harritzeko gaitasuna galdu duela jendeak, dena ikusita, dena eginda, dena kantatuta dago. Gizartea aldatu den bezala gizartearen aurrean gure egoteko modua ere aldatu egin da, kantariaren figura edo. Egun, oso izarrak direnak gutxiago lotzen direla artearekin uste dut nik, eta gehiago espektakuluarekin edo aisiarekin. Jendea joaten da arrakasta handia duten gauzetara izugarri trumilka, eta lehen baziren 200 eta 2.000 lagunen kantaldiak, orain gehiago daude edo 20koak edo 20.000 lagunekoak, bi muturrak ikusten ditut gero eta nabarmenago.\nHortxe dugu lana guk, 200ekoak eta 2.000koak eusten. Hor ikusten dut nire burua, hor eragiten. Errazagoa ez dakit; haizea aldeago genuen, eta esango nuke gizartea ere euskaldunagoa zela errotik; orain jende gehiagok ezagutuko du hizkuntza, baino espainiarragoak eta frantsesagoak garela esango nuke gure ohituretan, gure muinean, eta hori ere antzematen da.\nKantu berri bakarra dago zure disko berrian, besteak bilketa bat dira. Zergatik aukeratu dituzu bertan azaltzen direnak?\nEsango nuke gehiago kantuek aukeratu gaituztela gu, kasu honetan. Hautatu ditut alabarekin gustura kantatzen ditudanak eta bestetik, Andrea Bidarterekin Ameriketan-eta ibili garenean Kalifornian eta hemen ere egin ditugunean kantaldiak kantatu izan ditugunak. Saiakera berezia egin dugu Andrea eta Estiren ahotsak lotzeko, hiru ahotsera ere egin dugu saiakera.\nGuk atera nahi genuen argazki honetarako egokien zetozenak aukeratu ditugu, azkenean. Aitortu behar dut bakarren bat aukeratu dudala ez nintzelako oso gustura gelditu bere garaian grabatu nuen moduarekin, eta eman nion jantziarekin.\nBaina berdin dio kantarekin banuen hor zerbait, eta beste buelta bat eman nahi nion, banuen gogoa beste modu batera azaltzeko kantu hori.\nHerrimina da kantu berria. Washingtonen (AEB) egin zen Smithsonian Folk jaialdian ezagutu nuen. Euskaldunak gonbidatu gintuzten. Flaco Jimenez eta Texmaniacs taldea zeuden hotelean, atera zituzten akordeoiak eta guk gitarrak, eta kantu hori jo zuten. Berehala pentsatu nuen kantu egokia zela gure herriminari kantatzeko. Originala, Estatu Batuetan bizi diren mexikarren gainekoa da, haien herriminaz ari da abesten, eta nik itzuli eta Euskal Herrira ekarri nuen.\nAlabetako bat ekarri duzu musikara. Nola bizi duzue aita-alabak agertokian elkarrekin aritzea?\nOso ondo konpontzen gara, eta kantatzeko ez dugu arazorik izan sekula. Nire errepertorio osoa sehaskatik ezagutzen du eta betidanik kantatu izan ditu. Nire taldera emakume ahotsa ekarri nahi badut, alaba pagotxa da, ondo abesten du, ahots polita dauka, ondo afinatzen du… zein hobe alaba baino?\nZure kantagintza iristen al da gazteengana, zein publiko duzu?\nLekuaren soziologiak eragiten du, eta eragiten du askotan antolatzailea nor den. Irurtzunen asteburuan abestu genuen eta zaharrenak 60 urtekoak ziren, eta azken ilaran ni baino 20 urte gazteago direnak zeuden. Spotify bezalako plataformak ditugu egun, garai batean ez zirenak eta horiek neurtzeko aukera ematen dute, zure musika entzuten dutenen perfila ezagutzeko aukera dago. Horrek ematen dit pista esateko baietz, nire kantak heltzen direla ez gaztetxoenengana, baina 25 urtetik aurrerako jendearengana bai.\nNirea kantagintza soziala da neurri handi batean, herrikoia da kantua, melodiatan badu bere pisua bertsolaritzak —kuadrillan bertsolariak diren lagun handiak ditut—, baina beti saiatzen naiz niretzat garrantzitsuak diren gauzez hitz egiten, saiatzen naiz kantuetan eragiten.\nGazteak eta euskal kultura ongi ezkontzen direla esango zenuke, haserre samar daude… Nola ikusten duzu etorkizuna?\nBadago diskurtsoan neurri handi batean despistea. Esaten da gauzak egin behar direla sentitzen dituzun bezala eta euskara ez dela inposatu behar. Hor badago tranpa izugarri bat, eta gailentzen bada heriotzara eramango gaitu, heriotza gozora, oso heriotza baketsura, baina heriotzara; ez badugu inposatzen euskara eta ez badugu garbi esaten hau Euskal Herria dela eta euskaraz egin behar dela, poliki-poliki, iparraldean esaten duten bezala peko errekara joango gara. Hartu behar ditugu erabakiak eta ez dirudi alderdi abertzaleak, ez alde batekoak ez bestekoak, horretara daudenik.\nBeste abeslarien diskoak ere ekoitzi dituzu. Disko berrian, adibidez, Jokin Urainen hitzak eta Patxi Saiz kantari getariarraren doinua dituen Galdetzen kanta txertatu duzu. Zein da euskal abeslarien arteko harremana, ona al da giroa?\nKulturako beste hainbat esparru ikusita, kantarion artean ez dago pikerik. Bertsolariena beste kontua da, behar dutelako batak bestea eta ondo konpontzera derrigortuta daude. Ez dakit ez ote garen konturatzen askoz hobekiago joango litzaigukeela baldin eta mele pixkat gehiago izango bagenu errugbian bezala, elkar heldu eta denok norabide berean tirako bagenu. Bakoitza gure trintxeratxoan, gure armamentuarekin gabiltza, gure tiroak jotzen, batzuk ezkerrerago, besteak eskubirago, baino ez dago indar metaketa bat, ezta norabide bat ere; horren falta sumatzen dut. Gainontzeko euskal kantariekin, salbuespenik gabe, harreman ona dut.\nEz, niri ez zait batere zaila egin. Kantagintza nire bizitzarekin batera joan den zerbait izan da, ez dut sekula borrokatu behar izan haizearen kontra, ez dut halako sentsaziorik izan.\nKontzertuetarako gogokoen duzun aretoa?\nEibarko Koliseoa gustatzen zait, ez da oso handia eta jendea zure gainean dago. Agertokira atera eta jendea hortxe duzu alboan, eta gustatzen zait.\nHainbeste urtean bitxikeria mordoa izango duzu. Bateren bat kontatzea baduzu?\nBitxikeriak asko ditut, bai, gehienbat kantuen inguruan. Bat dut gogoan, pixkat pornoa da baina tira [barrezka]. Behin, goizaldeko bostak aldera, Zarauzko taberna batean gerturatu zitzaidan mutil bat eta esan zidan ‘Hi Mikel Markez haiz’ eta nik baietz, ‘badiat hirekin gauza bat’. Bere bikotekideak larrua jotzeko beti jartzen omen zituen nire kantak, Kantu erotikoak diskokoak, ‘eta gero ni astearte batean banoa furgonetarekin banaketan ibiltzen naizelako, irratian entzuten dut zure kantua, eta nik komeriak…’ [barrez]; kantuek badute, alegia, bere funtzioa.\nBeste muturrera joanda, bitxikeria erromantikoagoak badira. Kontatu didate ezkontza eraztun barruan tailatuta jarri dutela ZBMN Zure begiek mintzen naute, beraientzat kantu hori berezia izan delako; beste bat, Konplize ditut eta kantua abesten edo bideoak egiten ikustea haurrak, gazteak… Gauza ugari gertatu zaizkit, bai, %99 onak.\nMusikarentzat garai txarrak direla esango zenuke?\nEsango nuke musikarentzat, berez, ez direla garai txarrak arte bezala. Gero eta aukera gehiago daude, gero eta talentu eta jende gehiago dago, eta entzun ere gehiago entzuten da, ordenagailuan eta eskukoan. Garai txarrak dira industriarentzat, hemen Euskal Herrian egon bada inoiz industriarik euskaraz, industria deitu badiezaiokegu gure diskoetxetxo hauei. Ikusi beharko dugu nola berregituratzen den sare sozialen eta Interneten kontu hori guztia, zer ematen duen, eta zertan gelditzen garen kantariak guzti horretan. Goiz da esateko zer gertatuko den. Neurri handi batean arte izatetik, aisia izatera pasatu da musika,hutsalkeriarako joera bat badago; alegia, kantuetan ezer ez baduzu esaten, hobeto joango zaizu.


Donosti Lindy Hop - Donostiako Swing komunitatea\nDonosti Belle Swing-en hirugarren edizioaren datak badauzkagu! Azaroaren 2tik 4ra ospatuko da! Beraz, festibal zoragarri batez gozatzeko egun horiek erreserbatzera animatzen zaituztegu! Laster informazio gehiago jaialdiaren web horrialdean...\nDonosti Lindy Hop Dantza eta Kultur Elkartea Donostia eta inguruko swing dantzariek 2015ean sortutako irabazi asmorik gabeko elkartea da. Hainbat jardueren bidez Lindy Hop eta Swing familiako dantzak (Charleston, Authentic Jazz, Balboa, Blues, Tap) sustatu eta zabaltzea da gure asmoa, hala nola Jazz klasikoa eta inguruko estiloetako (Ragtime, Dixieland, Swing, Blues, R&B) musika eta dantza hedatzea. Helburu hauek lortzeko, aldian-aldian publikoari zabalik dauden hainbat jarduera antolatzen ditugu, hauen artean dantza sozialak, klandestinoak, jaiak, tailerrak edota “Donosti Belle Swing” festibala.\nGure lanean lagundu edo babestu nahi gaituzu? Hemen egin ezazu klik!\nZer da Lindy Hop-a?\n1943an AEBtan Life aldizkariak “dantza nazionaltzat” hartu zuelarik, influentzia afroamerikarreko dantza soziala dugu Lindy Hop-a.\nNew York-eko Harlemen aurkitzen den Savoy bezalako lokal mitikoetan hedatu zen Lindy Hop-a 30. hamarkadan, hurbilekoak diren blues, balboa, charleston, shag edo klake, bezalako dantzekin harreman estuan, bertan “Shorty” George Snowden, Frankie Manning edo Whitey’s Lindy Hoppers bezalako dantzariak aritzen zirelarik.\n“20. eta 30. urte eroekin” identifikatzen da Lindy Hop-aren estilo alai, dinamiko eta ikusgarria. Gaur egun, hurrengo bideoan ikus dezakezunez, sasoian dago berriz ere, mundu zabaleko hainbat Lindy Hopperren grinari esker.\nGehienetan bikoteka dantzatzen da Lindy Hop-a, bata “leader”-a (pausuak bideratu edo agindu) eta bestea “follower”-a (jarraitzailea) izaten direlarik.\nEgia da tradizionalki leader-ak mutilak eta follower-ak neskak izan direla, baina gaur egun bakoitzak nahiago duena hauta dezake, bi paperak egiten moldatzen dena ere badago. Dena den, bakarkako beste modalitate batzuk ere badira, “Solo Jazz” bezalakoa, abestiren baten bikoterik gabe bazaude, geldirik egoteko aitzakiarik egon ez dadin.\nDonostiako Swing eszena ezagutu nahi? Igandero Antiguoko merkatuan egiten ditugun dantza sozialetan bisitatu gaitzazu, hurbildu zaitez klandestinoren batera (kalean egiten den dantzaldia) edota hasieratik hasi nahi baduzu, klaseetara apunta zaitez! Hemen klik egin ezazu Donosti Lindy Hop-en jardueren egutegia ikusteko, edo Facebook-eko orrian jarrai gaitzazu, bertan jarduera guztiak publikatzen ditugu eta.


Ibaizabal da Lehen Hezkuntzako gamifikazioaren liderra | Ibaizabal\nNoiz argitaratua 2019/05/21\nIbaizabalen Lehen Hezkuntzarako proiektu berria, Jakintzaren Zaindariak, irakaskuntza-ikaskuntza prozesua esperientzia zirraragarri bihurtzeko erabaki tinkoarekin iritsi da ikasgeletara. Izan ere, gamifikazioak ikasgelan «motibazio geruza bat» gehitzen du, eta horrek ikaskuntzarako giro egokia izatea bermatzen du. Gainera, irakasleak gamifikazioa ikasgelan bere erritmoan sar dezake: berrikuntza eta gamifikazioa neurrira.\nGamifikazioaren lorpenetako bat da ikaslea dela bere ikaskuntzaren protagonista. Proiektu berri honetan, ikasleek misio bat jasoko dute: Lete Gaiztoarengandik babestu beharko dituzte gizakion ezagutza guztiak, liburutegi oso berezi batean gordeta daudenak. Jakintza horren zaindariek rol bat hartu beharko dute (iratxoak, aztiak, esploratzaileak, kolonizatzaileak…) maila bakoitzaren misioa gainditzeko. Gainera, banakako erronkak eta lankidetzan egin beharreko erronkak izango dituzte, eta horien truke sari eta pribilegioak jasoko dituzte.\nProiektuaren proposamen digitalari esker, irakasleak dinamika horiek guztiak bi ingurunetatik kudea ditzake:\nJakintza: liburu digitalaren inguruan antolatutako proposamena, ikaslearentzako eta irakaslearentzako bertsioarekin. Eskaintzen dituen baliabideen artean daude multimedia modulua, jarduera interaktiboak, mapa mentalak edo koadernoa. Liburua pertsonalizatzeko aukera handia eskaintzen du eta G Suite tresnekin ere integra daiteke.\nAbentura: bideojokoen estiloko proposamen berritzailea da, ikasleek egin beharko duten «ezagutzaren abentura» planteatzen du. «Heroiaren edozein bidaiatan» bezala, protagonista den ikasleak abatarra pertsonalizatu ahal izango du, talde bati lotu (ikasgela) eta misioa abiarazi, hura egiteko aurretik energiaz betetakoan. Horretarako, unitate bakoitzeko edukiak errepasatu beharko ditu zenbait modutan eta gero ezagutzen guduan erabili. Gudua galdera eta erantzun multzo batean oinarrituta egongo da eta moldaerazko ikaskuntza bermatuko du.\nIkaskuntzako esperientzia desberdina da, ikasteko, edukiak finkatzeko eta konpetentziak garatzeko aukera eskaintzen duena. Jakintzaren Zaindariak proiektuak eskaintzen duen esperientzia da, esperientzia liderra, Ibaizabal esperientzia.


Eskrima Maria Jose Padura eta David Vicente Euskadiko Txapeldunak\nIgandea, 2021.eko Ekainak 6\nFortuna Kirol Elkarteko María José Padura eta Irungo Club de Esgrima Gladius taldeko David Vicente tiratzaileek irabazi zuten atzo Sable modalitatean, Pio Baroja Kiroldegian ospatutako Euskadiko XXI. Esgrima Txapelketa.\nMaría José Padurak bere titulua berretsi zuen finalean María Otxoa klubkidea 15 eta 12 irabaziz. Marina Otaegui eta Mary Berriotxoa kadeteek osatu zuten emakumezkoen podiuma.\nGizonezkoetan David Vicentek bere lehen Txapela eta Euskadiko Txapeldun titulua lortu zituen Irungo Gladius esgrima klubarentzat, finalean Fortuna Kirol Elkarteko Xabier Gutierrez promesa gaztea irabaziz. Xabier Gutierez 14 urterekin txapelketaren finalean sartzea lortu zuen baina. Podiumera Fortuna Kirol Elkarteko beste bi kide igo ziren Txomin Tellado eta Luis Garcia.\nTxapelketa bikaina atzo jokatutakoa, bertan Enrique Solís Euskadiko Esgrima Federazioko zuzendari tekniko eta jarduneko presidentea egon zen.


Txantxiek 2200 euroko fondo soziala eragin dute — Oñatiko udala\nTxantxiek 2200 euroko fondo soziala eragin dute\nMoneta sozialak sei hilabeteko epe muga izango du urtarriletik aurrera\nTxantxiaren urtebeteko esperientziaren ondotik, balorazio eginda, erabilpena areagotu dezaketen bi aldaketa egitea erabaki da: epe muga luzatuko da eta truke bulegoak ordutegi zabalagoa izango du.\nTxantxiek hiru hilabeteko epe muga zuten orain arte. Moneta ahalik eta gehien mugitu arazteko hartu zen neurria da. Baina dendarientzat bereziki kezka sortzen zuela ikusi da, epe muga hori etengabe zaintzen eta epea luzatzeko, udaletxera bueltaka ibili behar zutelako. Horregatik, urtarriletik aurrera, epe muga sei hilabetera luzatzea erabaki da.\nTxantxiak eskuratzeko bidea ere erraztu nahi da, eta horretarako, truke bulegoaren ordutegia zabaltzea erabaki da. Astelehenetik aurrera jada, truke bulegoa, egunero, 10.00tatik 14.00tara eta 15.00tatik 20.00 zabalik izango da udaletxeko harreran. Horrela, euroak txantxien truke aldatu nahi duten herritarrei xamurtasunak eman nahi zaizkie.\nGogoratu, euroak txantxien truke aldatzerakoan, % 5aren bonifikazioa jasotzen dela. Alegia, 100 euro aldatuta, 105 txantxi jasotzen direla. Bonifikazioaren zati bat gizarte-fondo batera bideratzea ere aukeratu dezake herritarrak.\nHala, eta txantxiaren urtebeteko erabileraren ondoren, 2200 euroko fondo soziala sortu da. Fondo hau zertan erabili erabakitzeke dago oraindik. Udal arduradunak dendariekin bilduko dira fondo soziala zertara bideratu erabakitzeko.


Erakutsiz 132 nongo 1.647 Jabetzak - PAG 11/138\nAzalera 96 Mts\npisu - Yecla , Eraikitako azalera 96m2, 3 Gelak, 1 bainugelak.\ngarajea - Zaragoza (Hispanidad) , Eraikitako azalera 12m2.\nSalmenta 26.900 €\npisu - Alcantarilla , Eraikitako azalera 80m2, 3 Gelak, 1 bainugelak.\ngarajea - Valencia (Campanar) , Eraikitako azalera 10m2.\nMerkataritza-lokala - Murcia (Barriomar) , Eraikitako azalera 110m2.\nHiri-lurra - O Porriño (Porriño) , 1682m2.\nSalmenta 29.055 €\npisu - Cartagena (Barrio de la concepcion) , Eraikitako azalera 72m2, 2 Gelak, 1 bainugelak.\nSalmenta 29.500 €\nMerkataritza-lokala - Huarte-Uharte (Centro) , Eraikitako azalera 37m2.\nSalmenta 29.890 €\nAzalera 1920 Mts\nBaserri-lurra - Abaran (Sierra) , Eraikitako azalera 1920m2, 12900m2.\n- Ujue , Eraikitako azalera 205m2, 98m2.\n30.000 € - 120 €/hilabetea\ngarajea - Alcobendas (Menina) , Eraikitako azalera 12m2, Urbanizazioa.


Planetarium-eko programazioa\tShare this\nHauek dira gaur egun Planetariuma-n erakusten diren programak (argazkian klik egin gehiago ikusteko):\nEnergia bizia BERRIA\nGau izartsua museoan\nDonostiatik zerura begira\nEnergia bizia (40 min)\nPlanetariumeko dokumental bat da, kupula osoko bideo-formatukoa, eta gure gizartearen eta energiaren arteko harremana aztertzen du. Gaur egun erabiltzen ditugun energia-iturriak aztertzen ditu, eta prospekzio bat egiten du: haietatik zein har litezkeen etorkizuneko energiatzat. Energia berriztagarrien aldeko apustua da, gure arbasoek ere erabiltzen zituzten energia horien aldekoa, berotegi-efektuko gasen emisioak eragindako berotze globalaren irtenbide gisa. Igo\nPrintze Txikia (25 min)\nPublikoa: familiak (4-12 urte bitarteko haurrak)\nPlanetarioko produkzio berri honek bi zati ditu: "Lehenengo zati honetan sarrera astronomiko bat egiten da planeta eta izarren arteko desberdintasunen inguruan. Beste izarren inguruan beste planetak Eta beste izar batzuen inguruan biraka dabiltzan planetak badirela ikasiko dugu.\n"Printze Txikia" Fox-ekin batera, bere azeri-laguna, Unibertsoko liluragarri batean dabil planetaz-planeta saltoka bere arrosa maitearen bila. Lagundu iezaoizu heroi hauei beraien abenturetan: murgil zaitez Musikaren planetako instrumentu erraldoien artean, esna ezazu harrizko Erraldoia eta sahies itzazu metalezko herensuge baten atzaparrak. Igo\nGau izartsua museoan (35 min)\n"Gau izartsua museoan" Fecyt-ek subentzionatutako produkzio berria da. A-Coruñako planetariok gidatutako ekoizpen honek astronomiaz gozatzeko aukera ematen digu, artea eta zientzia batzen dituen bideak ezagutuz.\nInformazio gehiago: www.nocheestrellada.org Igo\nPublikoa: familiak (6-12 urte bitarteko haurrak)\nHiru urte hautsez beteriko planeta baten ikertze-estazio batean igaro ondoren, Subrah, bihurri samarra den nerabe bat, etxera itzultzeko irrikitan dago. Planetaren izarra eztanda egiteko zorian dago eta handik atera behar dute lehen bait lehen. Akats tekniko bat dela eta ihes egiteko kapsula martxan jartzen denean, neska kanpoan geratzen da eta emozioa etsipen bihurtzen da. Orduan Subrah-k bere biziko erronkari aurre egin beharko dio, bere ihesaldi propioa egiten eta berriro etxera onik bueltatzen.\nSubrah-rekin eta bere laguntzailea Sweeps-ekin aurkikuntza zoragarriez beteko bidaia egingo duzu. Supernoba baten indarra ikusiko duzu, nebulosa gaseosa baten barruan sartuko zara, pulsar bitxiak ezagutuko dituzu, eta zulo beltz baten erakarpena sentituko duzu!\nBiziaren jatorria (25 min)\nPublikoa: familiak 25 minutu inguruko ikus-entzunezko ekoizpen bat da; bizitzaren jatorria eta denborarekin izan duen eboluzioa erakusten duen ibilbide kitzikagarria egin dezake ikusleak.\nBesteak beste, gure Eguzki Sistemaren eta gizakiak eboluzionatu duen Lurraren jatorria aztertuko dugu, eta beste planeta batzuetan bizia edo bizi-arrastoak nola bilatzen diren ikusiko; esate baterako, Marte planeta esploratuko dugu.\n“Nondik gatoz eta nora goaz?” galderari erantzuteko aukera paregabea da.\nDonostiatik zerura begira (40 min)\nPublikoa: helduak, Astronomia ezagutzen dutenak\nZientziaren kutxaGuneak EKOIZPEN PROPIOA jarriko du gure bisitarien esku martxoaren 19tik aurrera. 40 minutukoa izango da, eta, gure monitore espezializatuen azalpenen bidez, gure latitudeetako zerua ezagutu ahal izango dute bisitariek. Urtean zehar, programa aldatu egingo da, zeruak egiten duen bezalaxe; adibidez, neguan, Orion erraldoia eta haren bi zakurrak ikusiko ditugu; udaberrian, Leo eta haren adatsa; udan, Cygnus eta Herkules konstelazioak; eta, udazkenean, Pegasus eta Andromeda. Horrenbestez, misterioa izatetik gure kultura astronomikoaren parte izatera pasatuko dira horiek guztiak. Programa horri esker, Astronomiaren Nazioarteko Urtean , unibertsoko altxorrak ikustea galarazten digun harresia eraitsi ahal izango dute gure bisitariek, sinbolikoki bada ere, eta, horrela, gauden tokitik —hots, Donostiatik— ikusten duguna EZAGUTZEN hasiko gara….\nKartoizko suziriaren sekretua (40 min.)\nEboluzioa (50 min)\n2009a astronomiaren nazioarteko urtea izendatu du UNESCOk. Duela 400 urte Galileo Galileik unibertsoari begira jarri zuen bere teleskopioa, eta astronomia zientzia zaharrari lotutako hamaika jarduera egiteko baliatzen da efemeride hau.\nHalaber, Darwinen urtea dugu 2009a; izan ere, espezieen bilakaerari buruzko teoriak 150 urte bete ditu. Hasiera batean teoria hori ebidentzietan oinarritutako proposamena bazen ere, gaur egun natura-gertakaririk frogatuenetako eta finkatuenetako bat dugu. XIX. mendearen bigarren erdialdean eta XX. mende osoan gertatu da teoria horren bilakaera, zientziarenarekin batera. Denbora horretan aurkikuntza berrietara egokitu eta oinarriak birformulatuz joan da, eboluzioaren gertakaria hobeto ulertzeko.\nZientzia modernoaren zutabe nagusiak dira bi gertaerak ere, eta horiexek osatzen dute “Eboluzioa” izeneko planetarioaren programa. Estatuko planetario guztien ekimena da, bi efemerideak ospatzeko. 50 minutuz, izakion historiako gertaera eta unerik garrantzitsuenak azalduko ditugu gure kupula digitalen bidez. Lan horretan hainbat pertsona ezagunen laguntza izan dugu: Mercedes Sampietro eta Lydia Zorrillaren ahots leunak, Jose María del Ríoren kontaera berezia eta Luis Delgado eta Javier Bergiaren musika. Astronomia, geologia eta biologia bildu dira ikus-entzunezko proposamen honetan, eboluzioaren kontzeptua diziplina ezberdinen ikuspegitik aztertzeko.\nInfinity Express (30 min)\nInfinity Express 30 minutu inguruko ikus-entzunezko ekoizpen bat da; ikusleak bidaia kitzikagarri bat egin dezake, eta bidean, Eguzki Sistema eta Unibertsoa berraurkitu.Bisitariak Unibertsoari buruzko azken aurkikuntzez jabetzen dira, errealismo osoz, eta agerian geratzen da Kosmosaren handitasunaren ezagutzan etengabe aurreratzen ari garela\nEstas en: Planetarium-a Planetariumeko Programak


Uberan - Euskal Idazleen Elkartea - John Berger gogoan (II)\nJohn Berger gogoan (II)\nJohn Berger hil eta zenbait egunera, amu bat argitaratu genuen, opari eder bat; amu horren bigarren partea dakarkizuegu orain: Amaia Apalauzak eta Iñigo Roquek itzulitako testua eta Haizea Barcenillak egindako gogoeta. Amu bat lekuaz eta begiradaz.\nUrtarrilaren bigarrenarekin jaso genuen albistea: John Berger arte kritikari eta idazlea hila zen. Autore estimatua izanik, haren lanari buruzko hainbat mezu eta oroitzapen zabaldu ziren sarean eta komunikabideetan. Bergerren lana euskarara ekartzeko lehen alea Iñigo Aranbarrik ekarri zigun: hamar poema eta kontakizun bat euskaratu zituen. Orain, ordea, "Hamar mezu lekuaz" izeneko testua itzuli dute Amaia Apalauzak eta Iñigo Roquek, eta Katakrak liburu-dendaren webgunean jarri dute irakurgai.\nHauxe dio lekuari buruzko hamar mezuetako bigarrenak:\nIrudiak: Anabell Guerrero\nArte kritikan ekin zion bere ibilbidearen John Bergerrek, eta artearekin lotura esturik ez duen jende asko erakarri duen arren gerora, nabarmena da artearekin lan egiten duten beste hainbatengan izandako eragina. Bergerren Ways of Seeing [Ikusteko moduak] liburuak, adibidez, itzal luzea du. Horren lekuko, Haizea Barcenillak atzo kontatu zuena, Berriako Begiz zutabean.\nBegiratzea ez da zorizko ekintza. Ikusi, nahi gabe ikusten dugu, baina begiratzeak intentzioa darama soinean. Begiradan hautaketa dago: zein materia, kolore edo formaren gainean geratuko diren gure begi ikusnahiak; zenbat denbora pasatuko duten bertan; zein detaile bilatuko dituzten; zeri begiratuko dioten ondoren, konexioak sortuz. Begiratzen dugunean, munduarekin harremana ezartzen dugu. (...)\nHiru lehiaketa aukeran, irailaren 2a bitarte Astelehena, 2018-07-16\nEuskal komikiaren sorlekuan barrena Osteguna, 2018-07-12\nSortzaileentzako DA! Asteazkena, 2018-07-11\nLurra sustraietatik orri, Eako Poesia Egunetan Asteartea, 2018-07-10\nMattinen proposamena gailendu da Nekatoenean Astelehena, 2018-07-09\n“Asmo ederrik poltsikoan?” Astelehena, 2018-07-09\nLucio Urtubiaren bizitza “Gerezi garaia” komikian Asteazkena, 2018-07-04\n“Begirada sozial eta feminista batek zeharkatzen du liburu osoa” Asteartea, 2018-07-03\nAlice Munroren obra mintzagai Isabel Etxeberriarekin Irakurrieran saioan Astelehena, 2018-07-02\nOlatua Ostirala, 2018-06-29


Work Guardian aplikazioak legearen mundura darama IKTen potentziala - SPRI\nSPRI / Euskadinnova / Enpresa digitala / Work Guardian aplikazioak legearen mundura darama IKTen potentziala\nWork Guardian aplikazioak legearen mundura darama IKTen potentziala\nWork Guardian aplikazioa\nWeberako eta sakelakorako Work Guardian aplikazio berria onlineko kudeaketako sistema bat da, bereziki diseinatu dena abokatuen bulegoetarako eta hainbat funtzionaltasun dituena modu seguru eta intuitiboan lan egin ahal izateko. Bizkaiko garatzaile eta diseinatzaile talde batek sortu du, ikusi zutelako premia handia zegoela IKT arloko kudeaketa tresnak abokatuen sektorera eramateko, non ez baitute sarpen handirik.\n“Abokatu gehienek barne sistemekin lan egiten dute edo bulego handiek bakarrik eros ditzaketen neurrira eginiko kudeaketa zerbitzuekin”, azaldu du Javier Rodríguezek, Work Guardian aplikazioaren garapen arduradunak “guk bulego arruntak ditugu jomuga bezala, onlineko zerbitzu honi esker askoz prezio estuagoak eskaini ahal izango dituztelako”.\nWork Guardian lainoan oinarritutako SAAS bezala eskaintzen da eta badu gainerako zerbitzuengandik bereizten duen balore nagusi bat, funtzionamendu sinplea eta intuitiboa duelako, zeinari esker askotariko lanak egin baitaitezke: espedienteak aztertu, agenda kudeatu eta informazio guztia eskuratu edozein tokitatik. Work Guardian-eko lantaldeko profesionalek lehenago ere lan egin dute abokatu bulegoentzako IKT tresnak garatzen, eta Work Guardian aplikazioa esperientzia horretan oinarrituta dago.\nSistema horren beste elementu garrantzitsu bat segurtasuna da. Javier Rodríguezek azaldu duenez, “lege sektoreak oro har ez du Sarea atsegin, datu oso sentsibleak erabiltzen dituelako, baina askoz seguruagoa da datu horiek segurtasun neurri guztiak betetzen dituen zerbitzari batean gordetzea, eta ez norbere ordenagailuan”. Work Guardian sistemak DBLOren 3. maila betetzen du, eta datuen segurtasun eta kontrolerako nazioarteko estandar guztiak ere bai.\nUrte eta erdiko lanaren ondoren, irailean merkaturatu zen aplikazioa eta urriaren 23an eta 24an aurkeztu zuten Legal Hackathon Barcelona ekitaldian. Zerbitzua bateragarria da edozein sistema eragilerekin, eta lantaldeak aplikazio eta eguneraketa berriak erantsiko ditu pixkanaka erabiltzaileen premien arabera.


Orereta ikastola - Orientazioa\nZu hemen zaude: Hasiera > Orientazioa\nIkuspegi zabalenetik begiratuta, orientazioan, eskolaz gain, familiatik eta gizarte sistemetatik ere esku hartzen da. Orientazioa ikaslearen eta bere inguruaren artean bitarteko diren aldaketa eragin multzoa dela esan daiteke. Hasieran, orientazio esku hartzearen subjektua ikaslea zen. Gaur, hezkuntza erakundearen eguneroko zereginetan kide diren pertsona eta elkarteak biltzen ditu orientazioak. Familiekin, irakasleekin, zuzendaritza taldearekin, nahiz herri elkarteekin dihardu orientatzaileak. Horrela, orientazioaren edukia ere, akademikoa, profesionala eta pertsonala izatetik, eskolaz kanpokoa, erakunde eremukoa, edo soziokulturala izatera ere iritsi da.\nDiziplinarteko izaera du orientazioak. Hezkuntzaren osoko ikuspegian diharduen diziplina pedagogikoa izanik, esku artean dituen gertakariak direla eta, bai aztergaiak edota metodologiak berariaz eskatuta, beste zientzien ekarpena beharrezkoa du. Gainera, orientazioko esku hartzea talde lana da. Ikasleekin, nahiz banaka nahiz taldeka hartuta, aurrera eramateko programetan, hasierako diseinutik azken ebaluazioa egiten den arte, pertsonen arteko elkarlana eskatzen du orientazioak; irakasleekin, tutoreekin, gurasoekin, irakasle laguntzaileekin, kanpoko erakundeekin, zuzendaritzakoekin, kanpoko profesionalekin, administraziokoekin, … harremanetan jardutea. Orientazioaren lan eremuan orientatzaileak baditu berariazko zereginak : informazioa ematea, diagnostikoa eta ebaluazioa, aholku ematea, terapeutikoa, formazioa, ikerketa, edo animazioa, besteak beste.\nHau dela-eta, Orereta Ikastolako Orientazio Zerbitzuaren eginkizun nagusia hezkuntza orientazioa sustatzea da, curriculum osoan eta ikasle guztiekin. Zerbitzu honen jarduera bi prozesuren bidez gauzatzen da gehienbat:\nJarduera multzo bat da, bai gela barruan, bai kanpoan landuko dena, eta ikasleari bere garapenean lagunduko diona, hain zuzen ere: bere burua ezagutzen eta onartzen (garapen pertsonala), sozializazio prozesua hobetzen (garapen soziala), ikasketak aurrera eramaten (ikaskuntza prozesuak) eta etorkizunerako erabakiak hartzen (lanbide orientazioa)\nIkasleen behar ezberdinei erantzun ahal izateko egon daitezken neurri edo programa multzoa da, oinarrizko konpetentziak ahalik eta gehien garatzen laguntzeko eta diskriminazio egoerak saihesteko.


Zer ikasi dugu? | Enbata\nHarrera / Artikuluak / Iritzia / Ikus Puntuak / Zer ikasi dugu?\n« Futur simple\nSuspension de la compensation, NON ! »\nPanpi Dirassar(E)K EGINA | Argitaratua: 2022/06/06\nEta orduan anitzek pentsatu genuen gauzak aldatzen ahalko zirela, gauzak aldatuko zirela. Entzun genuen beste mundu bat posible zela, beste lehentasun batzuekin. Bertako gauzek arrakasta berria bildu zuten, auzo harremanak indartu ziren eta hurbileko saltokietarako bideak berriz ireki.\nBidaiak ezinezkoak bilakatu ziren, hegazkinak lurrari iltzatu. Petrolioa merkatu, eta kutsadura apaldu… Ikaragarriko diru laguntzak sortu zituzten osasuna eta ekonomia laguntzeko. Pentsaezinak ziren diru laguntzak. Hiru urtez 7000 miliar dolar xahutuak izan ziren munduan zehar Covidari lotutako laguntza horietan. Frantzian estimatzen da 400 miliar euro indar horietan sartu zituztela. 400 miliar euroak nonbaitetik ateratu ziren. Behar diren laguntzak atzematen dira, ez haatik behar denean baina nahi denean.\nHas gaitezen gure lurraldetik. Eta aukera onak ukaiten ahal ditugu ondoko asteetan nahi dugun herria eraikitzen laguntzeko.\nParte har dezagun antolatzen diren ekitaldietan. Ez ditzagun utzi gauzak mintzen. Ezin ditugu utzi gauzak dauden egoeran. Kopuru handian bil gaitezen Bakebidearen manifan ekainaren 11n. Parte har dezagun desobedientza egunetan gure determinazioa erakusteko. Ez gaitezen zoritxarreko egoera batean sar.


» Albisteak Zumaiako Arraun Elkartea\nArchive for the 'Albisteak' Category\tEntrenamenduetara buelta, astelehenean\nPublished 2012(e)ko Azaroak 15\tAlbisteak\nLeave a Comment\tZumaiako Arraun Elkarteko emakume seniorren taldea astelehenean hasiko da entrenatzen, azaroaren 19an. 19:00etan dute hitzordua, Itsas Kiroldegian.\nPublished 2012(e)ko Martxoak 6\tAlbisteak\nLeave a Comment\tIrakurri hau: http://baleike.com/index.php?option=com_content&task=view&id=5764&Itemid=68\nLeave a Comment\tZumaiako Arraun Elkarteak deialdia zabaldu die 12 eta 18 urtekoei arraunean hasteko. Datorren astelehenean, urriaren 3an, 18:00etan, bilera egingo dute klubaren egoitzara azaltzen diren neska eta mutil guztiekin, eta entrenamenduak asteazkenean hasiko dira. Bileran, entrenatzaileak ere izango dira, denboraldiko kontuen berri emateko. Adin tarte horretan sartzen dira infantilak, kadeteak eta jubenilak. Deialdia ez dago Zumaiara bakarrik mugatuta, edozein herritakoak baitauka azaltzeko aukera. Aurreko urteetan arraunean aritu direnentzat ere badago deitua bilera. Eskerrik asko!


Bizkaitik Mugitu izeneko webgunea ireki du Bizkaiko Foru Aldundia Bizkaiko edozein tokitan jatorria edo helmuga duen garraio publikoko ibilbideen planifikatzailearekin. Tresna honek hainbat operadorerekin bidaiatzeko aukerak eskaintzen ditu, eta bizkaitarrei zein bisitariei zuzenduta dago, lurraldek...\nJohn Scalzi idazlearen zientzia fikzioko lan batean, Head On izeneko eleberrian, Hilketa izeneko kirol bat da protagonista. Hilketa, horrela idatzia, euskara batuan, H eta guzti. Futbolaren aldaera bat da, 11 laguneko taldeak lehiatzen baitira, baina baloian dago koxka: sareetan gol sartzeko, lehenb...\nIrun dezagun sarea: Wikipediako artikuluen lehiaketa\nIrungo Aitzondo euskara taldeak lehiaketa antolatu du herriari buruzko Wikipedia artikuluak osatzeko. Irun dezagun sarea! titulupean, duela bi astetik abian dago jada lehiaketa eta ekainaren 30ean bukatuko da. «Irunekin lotura duten artikulu txukunen faltan dago euskarazko Wikipedian. Animat...\n?Erleekin solasean? liburua idatzi du Martxel Aizpuruak\nUEUk argitaratu duen “Erleekin solasean” liburuan Martxel Aizpurua biologoak erleen bizitza azaltzen digu, ikuspuntu desberdinetatik eta elkarrizketa formatuan. Erleen bizitza ezagutzera inoiz inguratu ez den publikoari zuzenduta dago, besteak beste.Aizpuruaren esanetan, erleek beti...\nIkastetxeentzako eskaintza: zinea euskaraz, ikasleek etxetik ikusteko\nMaiatzaren 11n hasiko da #EtxeanTinko egitasmoa Araban, Bizkaian eta Gipuzkoa: Tinko Euskara Elkarteak haur eta gaztetxoentzako zinema eskaintza. Ikastetxeetarako emanaldi bereziak dira koxka, ikasleek etxetik ikusiko dituztenak. Nafarroan, berriz, maiatzaren 18an hasiko da kanpaina eta ekainar...